open-index/open-wikipedia-markdown huggingface dataset:
ಬಲೆ

thumb|ಸರಕು ಬಲೆ

ಅದರ ಪ್ರಾಥಮಿಕ ಅರ್ಥದಲ್ಲಿ, **ಬಲೆ**ಯು ಜಾಲರಿಯಂಥ ರಚನೆಯಲ್ಲಿ ಹೆಣೆದ ಎಳೆಗಳನ್ನು ಹೊಂದಿರುತ್ತದೆ. ಇದು ದೊಡ್ಡ ವಸ್ತುಗಳ ಸಾಗುವಿಕೆಯನ್ನು ತಡೆಯುತ್ತದೆ, ಮತ್ತು ಚಿಕ್ಕ ವಸ್ತುಗಳು ಹಾಗೂ ದ್ರವಗಳು ಸಾಗಲು ಬಿಡುತ್ತದೆ. ತಗಡಿನಂತಿರುವ ಯಾವುದೇ ವಸ್ತುವಿಗಿಂತ ಇದಕ್ಕೆ ಕಡಿಮೆ ಕಚ್ಚಾವಸ್ತು ಬೇಕಾಗುತ್ತದೆ, ಮತ್ತು ಸ್ವಲ್ಪ ಪ್ರಮಾಣದ ಪಾರದರ್ಶಕತೆಯನ್ನು ಒದಗಿಸುತ್ತದೆ.

ಪೂರ್ವದಲ್ಲಿ ಎಲ್ಲ ಬಲೆಗಳನ್ನು ಕೈಯಿಂದ ತಯಾರಿಸಲಾಗುತ್ತಿತ್ತು. ದುಂಡು ಬಲೆಗಳಿಗಾಗಿ (ಉದಾಹರಣೆಗೆ ಪರ್ಸು ಬಲೆಗಳು, ಬಲೆಚೀಲಗಳು, ಅಥವಾ ತುರುಬುಬಲೆಗಳು) ಅವನ್ನು ಒಂದು ಏಕ ಬಿಂದುವಿನಿಂದ ಆರಂಭಿಸಬಹುದು, ಆದರೆ ಚೌಕಾಕಾರದ ಬಲೆಗಳನ್ನು ಸಾಮಾನ್ಯವಾಗಿ ಒಂದು ಶಿರರಜ್ಜುವಿನಿಂದ ಆರಂಭಿಸಲಾಗುತ್ತದೆ. ನಿಯಮಿತ ಮಧ್ಯಂತರಗಳಲ್ಲಿ ಶಿರರಜ್ಜುವಿಗೆ ಒಂದು ದಾರವನ್ನು ಕಟ್ಟಲಾಗುತ್ತದೆ. ಇದರಿಂದ ಕುಣಿಕೆಗಳ ಸರಣಿಯು ಸೃಷ್ಟಿಯಾಗುತ್ತದೆ. ಇದನ್ನು ಜೀರು ಮೇಲುಗೈ ಗಂಟನ್ನು ಬಳಸಿ ಮಾಡಬಹುದು, ಅಥವಾ ಗೂಟದ ಗಂಟುಗಳಂತಹ ಇತರ ಗಂಟುಗಳನ್ನು ಬಳಸಿ ಮಾಡಬಹುದು. ಅನಂತರದ ಸಾಲುಗಳನ್ನು ಆಮೇಲೆ ಹಂಗಾಮಿ ಕುಣಿಕೆಗಳು ಅಥವಾ ಮತ್ತೊಂದು ಗಂಟನ್ನು ಬಳಸಿ ಬೇಕಾದ ರೂಪಕ್ಕೆ ತರಲಾಗುತ್ತದೆ.

ಬಲೆಗಳನ್ನು ಬಹುತೇಕ ಯಾವುದೇ ಬಗೆಯ ನೂಲನ್ನು ಬಳಸಿ ತಯಾರಿಸಬಹುದು. ಸಾಂಪ್ರದಾಯಿಕ ಬಲೆ ವಸ್ತುಗಳು ಸ್ಥಳೀಯವಾಗಿ ಲಭ್ಯವಿರುವುದನ್ನು ಅವಲಂಬಿಸಿ ಬದಲಾಗುತ್ತವೆ; ಉದಾಹರಣೆಗೆ, ಮುಂಚಿನ ಐರೋಪ್ಯ ಮೀನಿನ ಬಲೆಗಳನ್ನು ಹಲವುವೇಳೆ ನಾರುಬಟ್ಟೆಯಿಂದ ತಯಾರಿಸಲಾಗುತ್ತಿತ್ತು, ಆದರೆ ಈಗ ಹೆಚ್ಚುಕಾಲ ಬಾಳುವ ಸಂಶ್ಲೇಷಿತ ವಸ್ತುಗಳು ತಕ್ಕಮಟ್ಟಿಗೆ ಸಾರ್ವತ್ರಿಕವಾಗಿವೆ. ನೈಲಾನ್ ಏಕತಂತು ಬಲೆಗಳು ಪಾರದರ್ಶಕವಾಗಿರುತ್ತವೆ, ಮತ್ತು ಹಾಗಾಗಿ ಇವನ್ನು ಹಲವುವೇಳೆ ಮೀನುಗಾರಿಕೆ ಮತ್ತು ಬೋನುಗಳಿಗಾಗಿ ಬಳಸಲಾಗುತ್ತದೆ.

ಬಲೆಗಳನ್ನು ಅನೇಕ ರೀತಿಯಲ್ಲಿ ಬಳಸಬಹುದು. ಬಲೆಗಳನ್ನು ಸಾಗಣೆಗೆ ಬಳಸಬಹುದು. ಉದಾಹರಣೆಗಳಲ್ಲಿ ಸರಕು ಬಲೆಗಳು ಮತ್ತು ಬಲೆಚೀಲಗಳು ಸೇರಿವೆ. ಈರುಳ್ಳಿಗಳಂತಹ ಕೆಲವು ತರಕಾರಿಗಳನ್ನು ಹಲವುವೇಳೆ ಬಲೆಗಳಲ್ಲಿ ಸಾಗಿಸಲಾಗುತ್ತದೆ. ಬಲೆಗಳನ್ನು ಕ್ರೀಡಾ ಗೋಲುರಚನೆ ಮತ್ತು ಫುಟ್‍ಬಾಲ್, ಬಾಸ್ಕೆಟ್‍ಬಾಲ್, ಬೋಸಾಬಾಲ್ ಮತ್ತು ಐಸ್ ಹಾಕಿಯಂತಹ ಆಟಗಳಲ್ಲಿ ಬಳಸಲಾಗುತ್ತದೆ. ಬಲೆಯು ವಾಲಿಬಾಲ್, ಟೆನಿಸ್, ಬ್ಯಾಡ್ಮಿಂಟನ್, ಮತ್ತು ಟೇಬಲ್ ಟೆನಿಸ್‍ನಂತಹ ವಿವಿಧ ಬಲೆ ಕ್ರೀಡೆಗಳಲ್ಲಿ ಎದುರಾಳಿಗಳನ್ನು ಕೂಡ ಪ್ರತ್ಯೇಕಿಸುತ್ತದೆ. ಈ ಕ್ರೀಡೆಗಳಲ್ಲಿ ಆಟದಲ್ಲಿ ಉಳಿಯಲು ಚೆಂಡು ಅಥವಾ ಷಟಲ್‍ಕಾಕು ಬಲೆಯ ಮೇಲೆ ಹೋಗಬೇಕು. ಪ್ರಾಣಿಗಳನ್ನು ಸೆರೆಹಿಡಿಯಲು ಬಳಸಲಾಗುವ ಬಲೆಗಳಲ್ಲಿ ಮೀನಿನ ಬಲೆಗಳು, ಚಿಟ್ಟೆ ಬಲೆಗಳು, ಕ್ರಿಕೆಟ್ ಬಲೆಗಳು, ಪಕ್ಷಿ ಜಾಲ, ಮತ್ತು ಪರ್ಸು ಹಾಗೂ ಉದ್ದ ಬಲೆಯಂತಹ ಸಿಕ್ಕಿಸುವ ಬಲೆಗಳು ಸೇರಿವೆ. ಮಂಜು ಬಲೆಗಳು, ರಾಕೆಟ್ ಬಲೆಗಳು, ಹಾಗೂ ಬಲೆ ಬಂದೂಕುಗಳಂತಹ ಕೆಲವನ್ನು ಹಿಡಿಯಲಾದ ಪ್ರಾಣಿಗಳಿಗೆ ನೋವುಂಟುಮಾಡದಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಮರೆಮಾಚುವಿಕೆ ಬಲೆಗಳನ್ನು ಕೂಡ ಬಳಸಬಹುದು.

## ಉಲ್ಲೇಖಗಳು
ವರ್ಗ:ಸಾಧನಗಳು
ರಾಜ್ಯೋತ್ಸವ ಪ್ರಶಸ್ತಿ ೨೦೧೮

೨೦೧೭ರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಯು ೬೩ ಸಾಧಕರಿಗೆ ಲಭಿಸಿದೆ. ರಾಜ್ಯ ರಚನೆಯ ೬೩ನೇ ವರ್ಷದ ಆಚರಣೆಯ ದ್ಯೋತಕವಾಗಿ ೬೩ ಜನರಿಗೆ ಪ್ರಶಸ್ತಿ ಕೊಡಲಾಗಿದೆ. ಪ್ರಶಸ್ತಿ ಪ್ರದಾನ ಸಮಾರಂಭವು ಬೆಂಗಳೂರಿನ ರವೀಂದ್ರ ಕಲಾಕ್ಷೇತ್ರದಲ್ಲಿ ನವೆಂಬರ ೨೮ರಂದು ನಡೆಯಿತು. ಮುಖ್ಯಮಂತ್ರಿಯವರು ಪ್ರಶಸ್ತಿಯನ್ನು ಪ್ರದಾನ ಮಾಡಿದರು.  ಇದೇ ಮೊದಲ ಬಾರಿಗೆ ನವೆಂಬರ ಅಂತ್ಯಕ್ಕೆ ಪಟ್ಟಿ ಬಿಡುಗಡೆ ಮಾಡಲಾಯಿತು. ಉಪಚುನಾವಣೆಯ ಕಾರಣ, ವಾಡಿಕೆಯಂತೆ ಕನ್ನಡ ರಾಜ್ಯೋತ್ಸವಕ್ಕೂ ಮುನ್ನ ಪ್ರಶಸ್ತಿ ಆಯ್ಕೆ ಪಟ್ಟಿ ಬಿಡುಗಡೆ ಮಾಡಲಾಗಿರಲಿಲ್ಲ.

### ವೈಯಕ್ತಿಕ ಪ್ರಶಸ್ತಿಗಳು 
### ಸಂಘ ಸಂಸ್ಥೆಗಳು
ಲೂಟಿ

**ಲೂಟಿ** ಎಂದರೆ (**ಕೊಳ್ಳೆ ಹೊಡೆಯುವುದು**, **ಸುಲಿಗೆ** ಎಂದು ಕೂಡ ಸೂಚಿಸಲಾಗುತ್ತದೆ) ಸೇನಾ ಅಥವಾ ರಾಜಕೀಯ ವಿಜಯದ ಭಾಗವಾಗಿ, ಅಥವಾ ಯುದ್ಧ, ನೈಸರ್ಗಿಕ ವಿಕೋಪದಂತಹ ಮಹಾದುರಂತದ ಕಾಲದಲ್ಲಿ (ಎಲ್ಲಿ ಕಾನೂನು ಮತ್ತು ನಾಗರಿಕ ಜಾರಿಯು ತಾತ್ಕಾಲಿಕವಾಗಿ ನಿಷ್ಪ್ರಭಾವಿಯಾಗಿರುತ್ತದೊ ಅಲ್ಲಿ), ಅಥವಾ ದೊಂಬಿಯ ಕಾಲದಲ್ಲಿ ಸರಕುಗಳನ್ನು ಬಲವಂತದಿಂದ ವಿವೇಚನಾರಹಿತವಾಗಿ ತೆಗೆದುಕೊಳ್ಳುವುದು. ಈ ಪದವನ್ನು ವಿಶಾಲ ಅರ್ಥದಲ್ಲಿ ಕಳ್ಳತನ ಮತ್ತು ಹಣ ನುಂಗಿಹಾಕುವಿಕೆಯ ಘೋರ ನಿದರ್ಶನಗಳನ್ನು ವರ್ಣಿಸಲು ಕೂಡ ಬಳಸಲಾಗುತ್ತದೆ, ಉದಾಹರಣೆಗೆ ಸರ್ಕಾರಗಳಿಂದ ಖಾಸಗಿ ಅಥವಾ ಸಾರ್ವಜನಿಕ ಸ್ವತ್ತುಗಳ ವಶಪಡಿಸಿಕೊಳ್ಳುವಿಕೆ. ಸಶಸ್ತ್ರ ಸಂಘರ್ಷದಲ್ಲಿ, ಅಂತಾರಾಷ್ಟ್ರೀಯ ಕಾನೂನು ಲೂಟಿಯನ್ನು ನಿಷೇಧಿಸುತ್ತದೆ, ಮತ್ತು ಯುದ್ಧಾಪರಾಧವೆಂದು ಅನಿಸಿಕೊಳ್ಳುತ್ತದೆ.

ಯುದ್ಧದ ಕಾಲದಲ್ಲಿ ವಿಜಯಿಯಾದ ಸೈನ್ಯದಿಂದ ಲೂಟಿಯು ದಾಖಲಿತ ಇತಿಹಾಸದಾದ್ಯಂತ ಸಾಮಾನ್ಯ ಅಭ್ಯಾಸವಾಗಿದೆ. ಪದಾತಿಗಳಿಗೆ, ಇದು ಹಲವುವೇಳೆ ಅವರ ಅಲ್ಪ ಆದಾಯವನ್ನು ನೀಗಿಸುವ ರೀತಿ ಎಂದು ಕಾಣಲಾಗುತ್ತಿತ್ತು ಮತ್ತು ವಿಜಯದ ಆಚರಣೆಯ ಭಾಗವಾಗಿತ್ತು. ಹೆಚ್ಚು ಉನ್ನತ ಮಟ್ಟಗಳಲ್ಲಿ, ಲೂಟಿಯ ಹೆಮ್ಮೆಯ ಪ್ರದರ್ಶನವು ಸಾಮಾನ್ಯ ರೋಮನ್ ವಿಜಯದ ಅವಿಭಾಜ್ಯ ಅಂಗವಾಗಿತ್ತು, "ನಿಮ್ಮ ಶತ್ರುಗಳನ್ನು ಸೋಲಿಸುವುದು... ಅವರಿಂದ ಅವರ ಸಂಪತ್ತನ್ನು ಕಿತ್ತುಕೊಳ್ಳುವುದು" ಅತ್ಯಂತ ದೊಡ್ಡ ಸುಖವಾಗಿದೆ ಎಂದು ಗೆಂಘಿಸ್ ಖಾನ್ ಘೋಷಿಸುವುದು ಅಸಾಮಾನ್ಯವಾಗಿರಲಿಲ್ಲ. ಪ್ರಾಚೀನ ಕಾಲದಲ್ಲಿ, ಯುದ್ಧದಲ್ಲಿ ಕೊಳ್ಳೆಹೊಡೆದ ವಸ್ತುಗಳಲ್ಲಿ ಪರಾಜಿತಗೊಂಡ ಜನರು ಸೇರಿದ್ದವು, ಮತ್ತು ಹಲವುವೇಳೆ ಇವರನ್ನು ಗುಲಾಮರನ್ನಾಗಿ ಮಾಡಲಾಗುತ್ತಿತ್ತು. ಹಲವುವೇಳೆ ಹೆಂಗಸರು ಮತ್ತು ಮಕ್ಕಳನ್ನು ವಿಜಯಿಯಾದ ದೇಶದ ಜನರೊಳಗೆ ಸೇರಿಸಿಕೊಳ್ಳಲಾಗುತ್ತಿತ್ತು. ಇತರ ಆಧುನಿಕ ಸಮಾಜಗಳ ಪೂರ್ವದಲ್ಲಿ, ಅಮೂಲ್ಯ ಲೋಹಗಳಿಂದ ಮಾಡಿದ ವಸ್ತುಗಳು ಯುದ್ಧ ಲೂಟಿಯ ಆದ್ಯತೆಯ ಗುರಿಯಾಗಿದ್ದವು, ಹೆಚ್ಚಾಗಿ ಅವುಗಳ ಸುಲಭ ಸಾಗಿಸಲಾಗುವಿಕೆಯ ಕಾರಣದಿಂದ. ಅನೇಕ ಸಂದರ್ಭಗಳಲ್ಲಿ ಲೂಟಿಯು ಸಾಮಾನ್ಯವಾಗಿ ಪಡೆಯಲಾಗಲು ಸಾಧ್ಯವಿಲ್ಲದ ನಿಧಿಯನ್ನು ಪಡೆಯುವ ಅವಕಾಶವಾಗಿತ್ತು.

ಕೆಲವೊಮ್ಮೆ "ಲೂಟಿ" ಪದವನ್ನು ದೇಶಗಳಿಂದ ಅನಧಿಕೃತ ಜನರಿಂದ ಪ್ರಾಚೀನಾವಶೇಷಗಳ ತೆಗೆಯುವಿಕೆಯನ್ನು ಸೂಚಿಸಲು ಬಳಸಲಾಗುತ್ತದೆ, ಈ ಜನರು ಕಾನೂನನ್ನು ಮುರಿದು ಆರ್ಥಿಕ ಲಾಭವನ್ನು ಅರಸುವ ದೇಶೀಯ ಜನರಾಗಿರಬಹುದು, ಅಥವಾ ಸಾಮಾನ್ಯವಾಗಿ ಪ್ರತಿಷ್ಠೆ, ಅಥವಾ ಪೂರ್ವದಲ್ಲಿ "ವೈಜ್ಞಾನಿಕ ಶೋಧನೆಯಲ್ಲಿ" ಹೆಚ್ಚು ಆಸಕ್ತಿಹೊಂದಿರುವ ವಿದೇಶಿ ರಾಷ್ಟ್ರಗಳಾಗಿರಬಹುದು. ಇದರ ಒಂದು ಉದಾಹರಣೆಯೆಂದರೆ ಐಗುಪ್ತದ ಗೋರಿಗಳ ಒಳವಸ್ತುಗಳನ್ನು ತೆಗೆದು ಯೂರೋಪ್‍ನಲ್ಲಿನ ಸಂಗ್ರಹಾಲಯಗಳಿಗೆ ಸಾಗಿಸಲಾಗಿದ್ದು.

## ಉಲ್ಲೇಖಗಳು
ವರ್ಗ:ಆಸ್ತಿ ಸಂಬಂಧಿ ಅಪರಾಧಗಳು
ಪ್ರಳಯ

**ಪ್ರಳಯ** ಒಂದು ಸಂಸ್ಕೃತ ಶಬ್ದವಾಗಿದೆ, ಮತ್ತು ಹಿಂದೂ ಬ್ರಹ್ಮಾಂಡವಿಜ್ಞಾನದಲ್ಲಿ ಇದು ಮುಕ್ತಾಯಕ್ಕೆ ಬಳಸಲಾಗುವ ಮಹಾಕಲ್ಪ ಸಂಬಂಧಿ ಪದವಾಗಿದೆ. ಭಿನ್ನ ಶೈಲಿಗಳು ಅಥವಾ ಸಂದರ್ಭಗಳ ಪ್ರಕಾರ, ಇದು ಚಟುವಟಿಕೆಯಿಲ್ಲದ ಪರಿಸ್ಥಿತಿಯು ಇರುವ ಭಿನ್ನ ಕಾಲಾವಧಿಗಳನ್ನು ಸೂಚಿಸುತ್ತದೆ. ಮಹಾಪ್ರಳಯ ಶಬ್ದವು ಮಹಾಮುಕ್ತಾಯವನ್ನು ಸೂಚಿಸುತ್ತದೆ. ಪ್ರತಿ ಪ್ರಳಯದ ಅವಧಿಯಲ್ಲಿ, ಕೆಳಗಿನ ಹತ್ತು ಲೋಕಗಳು ನಾಶಹೊಂದುತ್ತವೆ, ಮತ್ತು ಮೇಲಿನ ನಾಲ್ಕು ಲೋಕಗಳಾದ ಸತ್ಯಲೋಕ, ತಪಲೋಕ, ಜನಲೋಕ, ಮತ್ತು ಮಹರ್ಲೋಕವು ಉಳಿಯುತ್ತವೆ. ಪ್ರತಿ ಮಹಾಪ್ರಳಯದ ಅವಧಿಯಲ್ಲಿ, ಎಲ್ಲ ೧೪ ಲೋಕಗಳು ನಾಶಹೊಂದುತ್ತವೆ.

ಶಾಸ್ತ್ರೀಯ ಭಾರತೀಯ ತತ್ವಶಾಸ್ತ್ರದ ಆರು ಪರಂಪರೆಗಳಲ್ಲಿ ಒಂದಾದ ಸಾಂಖ್ಯ ತತ್ವಶಾಸ್ತ್ರದಲ್ಲಿ, ಪ್ರಳಯ ಎಂದರೆ "ಅಸ್ತಿತ್ವದಲ್ಲಿಲ್ಲದಿರುವುವುದು", ಅಂದರೆ ಮೂರೂ ಗುಣಗಳು (ದ್ರವ್ಯದ ತತ್ವಗಳು) ಪರಿಪೂರ್ಣ ಸಮತೋಲನದಲ್ಲಿದ್ದಾಗ ಸಾಧಿಸಲಾದ ದ್ರವ್ಯಸ್ಥಿತಿ. ಪ್ರ-ಳಯ ಶಬ್ದವು ಸಂಸ್ಕೃತದಿಂದ ಬರುತ್ತದೆ ಮತ್ತು ಇದರರ್ಥ ಮುಕ್ತಾಯ, ಸಮಾಪ್ತಿ ಅಥವಾ ವಿಸ್ತರಣೆಯಿಂದ 'ಮರುಹೀರಿಕೆ, ವಿನಾಶ, ಸರ್ವನಾಶ ಅಥವಾ ಮರಣ'.

## ಉಲ್ಲೇಖಗಳು
ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಬಜಾಜ್ ಅಲಿಯಾನ್ಸ್ ಸಾಮಾನ್ಯ ವಿಮಾ

**ಬಜಾಜ್ ಸಾಮಾನ್ಯ ವಿಮಾ ಕಂಪೆನಿ**ಯು ಭಾರತದಲ್ಲಿನ  ಖಾಸಗಿ ಸಾಮಾನ್ಯ ವಿಮಾ ಕ೦ಪನಿಯಾಗಿದೆ. ಈ  ಕ೦ಪನಿಯನ್ನು ೨೦೦೧ ರಲ್ಲಿ ಸ್ಥಾಪಿಸಲಾಗಿದೆ. ಇದರ ಪ್ರಧಾನ ಕಚೇರಿ ಪುಣೆಯಲ್ಲಿದೆ. ಈ ಕ೦ಪನಿಯು  *ಬಜಾಜ್ ಫಿನ್‌ಸರ್ವ್ ಲಿಮಿಟೆಡ್* ಮತ್ತು ಜಮ೯ನಿಯ ನಾಯಲ್  ಸವಿ೯ಸಸ್ ಕ೦ಪನಿಯಾದ *ಅಲಿಯನ್ಸ್ ಎಸ್ಇ* ಒಡೆತನದ ಜಂಟಿ ಉದ್ಯಮವಾಗಿದೆ. ಈ ಕ೦ಪನಿ ವಿಶ್ವಾದ್ಯಂತ ಸೇವೆಯನ್ನು ಸಲ್ಲಿಸುತ್ತಿದೆ. ತಪನ್ ಸಿಂಗೆಲ್ ಈ ಕ೦ಪನಿಯ ಮುಖ್ಯ ಕಾಯ೯ನಿವಾ೯ಹಕ ಅಧಿಕಾರಿ. ಮೋಟಾರ್ ವಿಮೆ, ಆರೋಗ್ಯ ವಿಮೆ, ಪ್ರಯಾಣ  ವಿಮೆ, ಮನೆ ವಿಮೆ, ಸಾಗರ ವಿಮೆ, ಮತ್ತು ಮುಂತಾದ ವಿಮೆಗಳನ್ನು ಈ ಕ೦ಪನಿಯು ನೀಡುತ್ತದೆ.  ೨೦೧೫ - ೨೦೧೬ ರ  ಆರ್ಥಿಕ ವಷ೯ದಲ್ಲಿ   ಈ  ಕ೦ಪನಿಯ ಆದಾಯ ೫೯ ಶತಕೋಟಿಯಷ್ಟಿತ್ತು ಹಾಗೂ ನಿವ್ವಳ  ಆದಾಯ ೬ ಶತಕೋಟಿಯಷ್ಟಿತ್ತು.
 
೨ ಜುಲೈ ೨೦೦೧ ರಂದು ಬಜಾಜ್ ಅಲಿಯನ್ಸ್  ಸಾಮಾನ್ಯ ವಿಮೆ ಕ೦ಪನಿ, "ಇನ್ಷೂರೆನ್ಸ್ ರೆಗ್ಯೂಲೇಟರಿ ಆಂಡ್ ಡೆವಲಪ್‌ಮೆಂಟ್ ಅಥಾರಿಟಿ ಆಫ್ ಇಂಡಿಯಾ(ಐಆರ್‌ಡಿಎಐ) ದಿಂದ  ಆರೋಗ್ಯ ವಿಮೆ ಸೇರಿದಂತೆ  ಸಾಮಾನ್ಯ ವಿಮಾ ವ್ಯವಹಾರವನ್ನು ನಡೆಸಲು ನೋಂದಣಿ ಪ್ರಮಾಣಪತ್ರವನ್ನು ಪಡೆಯಿತು. ಅದರ ಕಾರ್ಯಾಚರಣೆಯ ಮೊದಲ ವಷ೯ದಲ್ಲಿ   ಕ೦ಪನಿಯು  ೩೬ ಕಚೇರಿಗಳನ್ನು ಹೊಂದಿತ್ತು  ಮತ್ತು ಸುಮಾರು ೧೦೦ ಉದ್ಯೋಗಿಗಳನ್ನು ಹೊಂದಿತ್ತು. ಕ೦ಪನಿಯು  ೧.೧೦ ಶತಕೋಟಿ ಬಂಡವಾಳದೊಂದಿಗೆ ತನ್ನ ಕಾರ್ಯಾಚರಣೆಯನ್ನು ಪ್ರಾರಂಭಿಸಿತು. ಇದರಲ್ಲಿ ಬಜಾಜ್ ಫಿನ್‌ಸರ್ವ್ ಲಿಮಿಟೆಡ್ ೭೪% ಮತ್ತು ಉಳಿದ ೨೬% ಅಲಿಯನ್ಸ್ ಎಸ್ಇ ವಹಿಸಿಕೊಂಡಿದೆ.

## ಸಾಧನೆ
ಬಜಾಜ್ ಅಲಿಯನ್ಸ್  ಕ೦ಪನಿಯು ಸತತವಾಗಿ ಏಳು ವರ್ಷಗಳಿಂದ  ಹೂಡಿಕೆದಾರರ ಸೇವೆಯ ಸಹಾಯಕರಾದ ಐಸಿಆರ್‌ಎ ಲಿಮಿಟೆಡ್‌ನಿಂದ ಐಎಎಎ ರೇಟಿಂಗ್ ಪಡೆದಿದೆ. ಈ ರೇಟಿಂಗ್ ಅತ್ಯಧಿಕ  ಸಾಮರ್ಥ್ಯ ಮತ್ತು ಮೂಲಭೂತವಾಗಿ ಪ್ರಬಲ ಸ್ಥಾನವನ್ನು ಸೂಚಿಸುತ್ತದೆ.

ಬಜಾಜ್ ಅಲಿಯನ್ಸ್ ಜನರಲ್ ಇನ್ಶೂರೆನ್ಸ್ ಕಂಪನಿಯು ೨೦೧೬ರಲ್ಲಿ ಅತ್ಯುತ್ತಮ ಉದ್ಯೋಗದಾತ ಕಂಪನಿ ಎಂದು ಗುರುತಿಸಲ್ಪಟ್ಟಿತು. ಈ ಕಂಪನಿಯು ಉದ್ಯೋಗಿ ಸ್ನೇಹಿ ನೀತಿಗಳನ್ನು ವಿನ್ಯಾಸಗೊಳಿಸುವುದರ ಜೊತೆಗೆ ಪಾರದರ್ಶಕ ಸಂಸ್ಕೃತಿ ಮತ್ತು ಆರೋಗ್ಯಕರ ಕೆಲಸದ ವಾತಾವರಣವನ್ನು ಉತ್ತೇಜಿಸುತ್ತದೆ.  ಬಜಾಜ್ ಅಲಿಯನ್ಸ್ ಜಿಐಸಿ ವರ್ಷದ ಅತ್ಯುತ್ತಮ ಆರೋಗ್ಯ ವಿಮೆ ನೀಡುವವರನ್ನು ಆಯ್ಕೆ ಮಾಡಿತು. ಈ ಕಂಪನಿಗೆ ೨೦೧೫ರ ಔಟ್ಲುಕ್ ಮನಿ ಪ್ರಶಸ್ತಿಗಳು  ದೊರೆತಿದೆ. ಅತ್ಯುತ್ತಮ-ವರ್ಗ ಮತ್ತು ನವೀನ ಉತ್ಪನ್ನಗಳು ಮತ್ತು ಸೇವೆಗಳು ಮತ್ತು ಅಸಾಧಾರಣ ಹಕ್ಕು ಸ್ಥಾಪನೆ ನಿರ್ವಹಣಾ ಪ್ರಕ್ರಿಯೆಗಳಿಗೆ ಎಕಾನಾಮಿಕ್ ಟೈಮ್ಸ್‌ನ ಅತ್ಯುತ್ತಮ ಬ್ರಾಂಡ್ಸ್ ಸರ್ವೆ ೨೦೧೬ ರ ಫಲಿತಾಂಶವಾಗಿ ಬಜೆಜ್ ಅಲಿಯಾನ್ಸ್ ಜನರಲ್ ಇನ್ಶೂರೆನ್ಸ್ ಅನ್ನು ಎಕಾನಾಮಿಕ್ ಟೈಮ್ಸ್ ಅತ್ಯುತ್ತಮ ಬ್ರಾಂಡ್ಗಳಲ್ಲಿ ಒಂದಾಗಿ ಗುರುತಿಸಿದೆ. 
thumb|ಪ್ರಧಾನ ಕಚೇರಿ, ಪುಣೆ

## ಪ್ರಶಸ್ತಿ
ಬ್ಯಾಂಕಿಂಗ್ ಮತ್ತು ಹಣಕಾಸು ಸೇವೆಗೆ ಸಂಬಂಧಿಸಿದ ಪ್ರಶಸ್ತಿಗಳು ೨೦೧೪ ರ ಹೊತ್ತಿಗೆ "ಖಾಸಗಿ ವಲಯದಲ್ಲಿನ ಉತ್ತಮ ಜನರಲ್ ಇನ್ಶುರೆನ್ಸ್ ಕಂಪನಿ" ಎಂದು ಬಜಾಜ್ ಅಲಿಯಾನ್ಸ್ ಜನರಲ್ ಇನ್ಶೂರೆನ್ಸ್ ಅನ್ನು ಆಯ್ಕೆ ಮಾಡಲಾಗಿದೆ.  ೨೦೧೨ ರಲ್ಲಿ ಬ್ಲೂಮ್ಬರ್ಗ್ ಯುಟಿವಿಯಿಂದ ಫೈನಾನ್ಷಿಯಲ್ ಲೀಡರ್ಶಿಪ್ ಅವಾರ್ಡ್ಸ್ ದೊರೆತಿದೆ. ೨೦೧೨ ಮತ್ತು ೨೦೧೧ ರಲ್ಲಿ ಸಿಎನ್‌ಬಿಸಿ ಟಿವಿ ೧೮ ಇಂಡಿಯಾದಿಂದ ಅತ್ಯುತ್ತಮ ಬ್ಯಾಂಕ್ ಮತ್ತು ಹಣಕಾಸು ಸಂಸ್ಥೆ ಎಂಬ ಪ್ರಶಸ್ತಿ ದೊರೆತಿದೆ.
ಬಜಾಜ್ ಅಲಿಯಾನ್ಸ್ ಅವರಿಗೆ ೨೦೧೪ರಲ್ಲಿ  *ನವೀನ ಉತ್ಪನ್ನಗಳು / ಸೇವೆಯ* ವಿಭಾಗದಲ್ಲಿ ಗೋಲ್ಡನ್ ಪೀಕಾಕ್ ಪ್ರಶಸ್ತಿ ನೀಡಲಾಯಿತು. ಇಂಡಿಯನ್ ಇನ್ಶುರೆನ್ಸ್ ಅವಾರ್ಡ್ಸ್ ೨೦೧೩ ಮೂಲಕ "ವರ್ಷದ ಕ್ಲೇಮ್ಸ್ ಸೇವಾ ಕಂಪನಿ" ಎಂದು ಬಿರುದು ನೀಡಲಾಯಿತು. ೨೦೧೩ ರಲ್ಲಿ ಬಾಜಾಜ್ ಅಲಿಯಾನ್ಸ್, ಏಷ್ಯಾ ಪೆಸಿಫಿಕ್ ವಲಯದಲ್ಲಿ "ಕ್ಲೇಮ್ಸ್ ಇನೋವೇಶನ್ ಆಫ್ ದಿ ಇಯರ್" ಪ್ರಶಸ್ತಿಯನ್ನು   ಪಡೆದರು.
ಬಜಾಜ್ ಅಲಿಯಾನಾಸ್ಸ್ ಸಾಮಾನ್ಯ ವಿಮೆ ಕ೦ಪನಿಯ ನಿವ್ವಳ ಲಾಭ ೨೭%. ಬಜಾಜ್ ಅಲಿಯಾನ್ಸ್ ಸಾಮಾನ್ಯ ವಿಮೆ ಕಂಪೆನಿಯ ನಿವ್ವಳ ಲಾಭ ಕಳೆದ ವರ್ಷ ೧.೬೫ ಶತಕೋಟಿ ರೂ. ಗಳಿಂದ ೧.೭೫ ಶತಕೋಟಿಗೆ ಏರಿಕೆಯಾಗಿದೆ.ಕಳೆದ ಆರ್ಥಿಕ ವರ್ಷದಲ್ಲಿ ಒಟ್ಟು ೭.೨೮ ಶತಕೋಟಿ ಡಾಲರ್‌ನಷ್ಟಿದ್ದ ಬ್ಯಾಗ್ಕ್ ನಿವ್ವಳ ಲಾಭ ೨೭ ರಷ್ಟು ಹೆಚ್ಚಳವಾಗಿದೆ. ಆರ್ಥಿಕ ವರ್ಷ ೧೮ಕ್ಕೆ ಕಂಪನಿಯ ಆದಾಯವೂ ೨೩.೪ ಶೇಕಡಕ್ಕೆ ಏರಿತ್ತು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕಂಪನಿಗಳು
ಗೌಳಿಗ

thumb

**ಗೌಳಿಗ**ನು ಹಲವುವೇಳೆ ಬಾಟಲಿಗಳು ಅಥವಾ ರಟ್ಟಿನ ಪೆಟ್ಟಿಗೆಗಳಲ್ಲಿ ನೇರವಾಗಿ ಗ್ರಾಹಕರ ಮನೆಗಳಿಗೆ ಹಾಲನ್ನು ತಲುಪಿಸುವ ವಿತರಕ. ಉತ್ತಮ ಶೈತ್ಯೀಕರಣದ ಕೊರತೆಯಿದ್ದಾಗ ಹಾಲು ಬೇಗನೇ ಹಾಳಾಗುತ್ತಿತ್ತು. ಹಾಗಾಗಿ ಕೆಲವು ದೇಶಗಳಲ್ಲಿ ಮನೆಗಳಿಗೆ ಹಾಲನ್ನು ಪ್ರತಿದಿನ ತಲುಪಿಸಲಾಗುತ್ತಿತ್ತು. ಹಾಲಿನ ಬಾಟಲಿಗಳು ಲಭ್ಯವಾಗುವುದಕ್ಕೆ ಮುಂಚೆ, ಗೌಳಿಗರು ತಮ್ಮ ಸುತ್ತಾಟಗಳಲ್ಲಿ ಧಾರಕಗಳನ್ನು ತೆಗೆದುಕೊಂಡು ಹೋಗಿ, ಧಾರಕದಲ್ಲಿ ಅಳತೆಯ ಸಾಧನವನ್ನು ಅದ್ದಿ ಗ್ರಾಹಕರ ಪಾತ್ರೆಗಳಲ್ಲಿ ಹಾಲನ್ನು ತುಂಬಿಸುತ್ತಿದ್ದರು. ಅಭಿವೃದ್ಧಿಹೊಂದಿದ ವಿಶ್ವದ ಮನೆಗಳಲ್ಲಿ ಶೀತಕಗಳ ಸರಿಸುಮಾರು ಸರ್ವತ್ರತೆ, ಜೊತೆಗೆ ಸುಧಾರಿತ ಕಟ್ಟುವಿಕೆಯು ಕಳೆದ ಅರ್ಧ ಶತಮಾನದಲ್ಲಿ ಆಗಾಗ್ಗಿನ ಹಾಲು ವಿತರಣೆಯ ಅಗತ್ಯವನ್ನು ಕಡಿಮೆ ಮಾಡಿದೆ ಮತ್ತು ಅನೇಕ ಪ್ರದೇಶಗಳಲ್ಲಿ ವ್ಯಾಪಾರವನ್ನು ಕೆಲವೊಮ್ಮೆ ವಾರಕ್ಕೆ ಕೇವಲ ಮೂರು ದಿನಗಳಿಗೆ ಕುಗ್ಗುವಂತೆ ಮಾಡಿದೆ ಮತ್ತು ಇತರೆಡೆಗಳಲ್ಲಿ ಸಂಪೂರ್ಣವಾಗಿ ಅದೃಶ್ಯವಾಗುವಂತೆ ಮಾಡಿದೆ. ಜೊತೆಗೆ, ಹಾಲಿನ ವಿತರಣೆಯು ಕ್ಷೀರೋತ್ಪನ್ನಗಳ ಬೆಲೆಯ ಮೇಲೆ ಸಣ್ಣ ವೆಚ್ಚಕ್ಕೆ ಗುರಿಯಾಗುತ್ತದೆ. ಈ ವೆಚ್ಚವನ್ನು ಸಮರ್ಥಿಸಿಕೊಳ್ಳುವುದು ಹೆಚ್ಚೆಚ್ಚು ಕಷ್ಟವಾಗುತ್ತದೆ ಮತ್ತು ವಿತರಿಸಲಾದ ಹಾಲನ್ನು ಕಳ್ಳತನಕ್ಕೆ ಈಡಾಗುವ ಸ್ಥಿತಿಯಲ್ಲಿ ಬಿಡುತ್ತದೆ. ಹಾಲಿನ ವಿತರಣೆಯು ಹಲವುವೇಳೆ ಬೆಳಿಗ್ಗೆ ಆಗುತ್ತದೆ.

ಕೆಲವು ಪ್ರದೇಶಗಳಲ್ಲಿ ಅಪಾರ್ಟ್‌ಮಂಟ್‍ಗಳು ಮತ್ತು ಮನೆಗಳು ಚಿಕ್ಕ ಹಾಲು ಒಪ್ಪಿಸುವ ಬಾಗಿಲುಗಳನ್ನು ಹೊಂದಿರುತ್ತವೆ. ಬಾಹ್ಯ ಗೊಡೆಯೊಳಗೆ ನಿರ್ಮಿಸಲ್ಪಟ್ಟ ಮನೆಯ ಒಳಗಿರುವ ಸಣ್ಣ ಕಟ್ಟಿಗೆಯ ಅಲಮಾರು ಎರಡೂ ಕಡೆಗಳಲ್ಲಿ ಚಿಲುಕ ಹಾಕಿದ ಆದರೆ ಬೀಗ ಹಾಕಿರದ ಬಾಗಿಲುಗಳನ್ನು ಹೊಂದಿರುತ್ತದೆ. ತಲುಪಿಸಲಾದಾಗ ಆ ಪೆಟ್ಟಿಗೆಯಲ್ಲಿ ಹಾಲು ಅಥವಾ ದಿನಸಿ ಸಾಮಾನುಗಳನ್ನು ಇಟ್ಟಿರಬಹುದು, ಮತ್ತು ಮನೆಯ ಯಜಮಾನನು ಅದರಿಂದ ಒಳಗಿರುವ ವಸ್ತುಗಳನ್ನು ಪಡೆಯಬಹುದು. ಟ್ರಕ್ ಚಾಲಕರು ಹೈನುದಾಣದಿಂದ ಹಾಲು ಸಂಸ್ಕರಣ ಘಟಕಕ್ಕೆ ಹಾಲನ್ನು ಸಾಗಿಸುತ್ತಾರೆ. ಹಸಿ ಹಾಲನ್ನು ಪ್ರತಿನಿತ್ಯ ಅಥವಾ ದಿನಬಿಟ್ಟು ದಿನ ತೆಗೆದುಕೊಂಡು ಹೋಗಲಾಗುತ್ತದೆ.

೨೦ನೇ ಶತಮಾನದಿಂದ, ಯೂರೋಪ್‍ನ ನಗರ ಪ್ರದೇಶಗಳಲ್ಲಿ ಹಾಲಿನ ವಿತರಣೆಯನ್ನು ಹಾಲುಗಾಡಿ ಎಂದು ಕರೆಯಲ್ಪಡುವ ಒಂದು ವಿದ್ಯುತ್ ವಾಹನದಿಂದ ಮಾಡಲಾಗಿದೆ. ಇವು ಕುದುರೆಗಳಿಂದ ಎಳೆಯಲ್ಪಟ್ಟ ವಾಹನಗಳ ಬದಲಿಗೆ ಬಂದವು. ಕುದುರೆಗಳಿಂದ ಎಳೆಯಲ್ಪಟ್ಟ ವಾಹನಗಳು ೧೯೫೦ರ ದಶಕದಲ್ಲಿಯೂ ಬ್ರಿಟನ್‍ನಲ್ಲಿ, ಮತ್ತು ೧೯೬೦ರ ದಶಕದವರೆಗೆ ಅಮೇರಿಕದ ಭಾಗಗಳಲ್ಲಿ ಕಂಡುಬರುತ್ತಿದ್ದವು. ಆಸ್ಟ್ರೇಲಿಯಾದಲ್ಲಿ, ಬಟವಾಡೆ ವಾಹನವು ಮುಚ್ಚಿದ ಹಾಲಿನ ಟ್ರೇಯನ್ನು ಹೊಂದಿರುವ ಸಾಮಾನ್ಯವಾಗಿ ಚಿಕ್ಕ ಪೆಟ್ರೋಲ್ ಅಥವಾ ಡೀಸಲ್ ಎಂಜಿನ್ನುಳ್ಳ ಟ್ರಕ್ ಆಗಿರುತ್ತಿತ್ತು. ಹೆಚ್ಚು ಬಿಸಿಯಿರುವ ಪ್ರದೇಶಗಳಲ್ಲಿ ಈ ಟ್ರೇಯಲ್ಲಿ ಸಾಮಾನ್ಯವಾಗಿ ಆವಾಹಕಗಳನ್ನು ಅಳವಡಿಸಲಾಗಿರುತ್ತದೆ.

ಭಾರತದಲ್ಲಿ, ಹಾಲು ವಿತರಿಸುವವರು ಸಾಮಾನ್ಯವಾಗಿ ಹಾಲಿನ ಧಾರಕಗಳನ್ನು ಬಳಸುತ್ತಾರೆ. ಈ ಅಭ್ಯಾಸವು ಪಾಶ್ಚಾತ್ಯ ದೇಶಗಳಲ್ಲಿ ನಿಂತಿದೆ. ಸಾಗಿಸುವಾಗ ಅವನ್ನು ಯಾವುದೇ ರೀತಿಯ ವಾಹನದಲ್ಲಿ ಒಯ್ಯಲಾಗುತ್ತದೆ. ಮುಂಬಯಿಯಂತಹ ದೊಡ್ಡ ನಗರಗಳಲ್ಲಿ, ಹಾಲಿನ ಧಾರಕಗಳನ್ನು ಹಲವುವೇಳೆ ಸ್ಥಳೀಯ ರೈಲುಗಳಲ್ಲಿ ಸರಕು ಬೋಗಿಗಳಲ್ಲಿ ಸಾಗಿಸಲಾಗುತ್ತದೆ.

ವರ್ಗ:ಡೈರಿ ಉದ್ಯಮ
ನೀರವ್ ಮೋದಿ

ನೀರವ್ ದೀಪಕ್ ಮೋದಿ (ಜನನ ೨೭ ಫೆಬ್ರವರಿ ೧೯೭೧) ಒಬ್ಬ ಬೆಲ್ಜಿಯಂ ಉದ್ಯಮಿ.
## ಜೀವನಚರಿತ್ರೆ
### ಆರಂಭಿಕ ಜೀವನ
ನೀರವ್ ಮೋದಿ ಗುಜರಾತ್‌ನ ಪಾಲನ್‌ಪುರದಲ್ಲಿ ಜನಿಸಿದರು ಮತ್ತು ಬೆಲ್ಜಿಯಂನ ಆಂಟ್‌ವರ್ಪ್‌ನಲ್ಲಿ ಬೆಳೆದರು. ಅವರ ಕುಟುಂಬ ಹಲವಾರು ತಲೆಮಾರುಗಳಿಂದ ವಜ್ರದ ವ್ಯವಹಾರ ನಡೆಸುತ್ತಿದೆ. ಅವರು ೧೯ ವರ್ಷದವರಾಗಿದ್ದಾಗ, ಅವರು ಮತ್ತು ಅವರ ತಂದೆ ದೀಪಕ್ ಮೋದಿ ಅವರು ತಮ್ಮ ಚಿಕ್ಕಪ್ಪನ ವ್ಯವಹಾರದಲ್ಲಿ ಕೆಲಸ ಮಾಡಲು ಮುಂಬೈಗೆ ತೆರಳಿದರು, ಇವರು ಭಾರತದಲ್ಲಿ ೪೦೦೦ ಮಳಿಗೆಗಳನ್ನು ಹೊಂದಿರುವ ಚಿಲ್ಲರೆ ಆಭರಣ ಕಂಪನಿಯಾದ ಗೀತಾಂಜಲಿ ಗ್ರೂಪ್‌ನ ಮುಖ್ಯಸ್ಥ ಮೆಹುಲ್ ಚೋಕ್ಸಿ. 

ಮೋದಿ ಅವರು ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾನಿಲಯದ ವಾರ್ಟನ್ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಅಧ್ಯಯನ ಮಾಡುವಾಗ, ಅವರು ತಮ್ಮ ಭಾವಿ ಪತ್ನಿ ಅಮಿಯನ್ನು ಭೇಟಿಯಾದರು, ಇವರು ವಜ್ರದ ಉದ್ಯಮಿ ಅಮುಕುರಾಜ್ ಚೋಕ್ಸೆ ಅವರ ಮಗಳು.

### ವೃತ್ತಿ
೧೯೮೯ ರಲ್ಲಿ ಭಾರತಕ್ಕೆ ತೆರಳಿ ವಜ್ರದ ವ್ಯಾಪಾರ ವ್ಯವಹಾರದ ಎಲ್ಲಾ ಅಂಶಗಳಲ್ಲಿ ತರಬೇತಿ ಪಡೆದ ನಂತರ, ಮೋದಿ ಅವರು ೧೯೯೯ ರಲ್ಲಿ ಫೈರ್‌ಸ್ಟಾರ್ ಅನ್ನು ಸ್ಥಾಪಿಸಿದರು. ಇದು ವಜ್ರದ ಸೋರ್ಸಿಂಗ್ ಮತ್ತು ವ್ಯಾಪಾರ ಕಂಪನಿಯಾಗಿದೆ. ಫೈರ್‌ಸ್ಟಾರ್ ಭಾರತದಲ್ಲಿ ರಿಯೊ ಟಿಂಟೊ ಅವರ ಆರ್ಗೈಲ್ ಪಿಂಕ್ ಡೈಮಂಡ್‌ಗಳ ವಿಶೇಷ ವಿತರಕರಾಗಿದ್ದಾರೆ.

೨೦೦೨ರಲ್ಲಿ, ಅವರ ಕಂಪನಿಯು ಗುತ್ತಿಗೆ ಆಧಾರದ ಮೇಲೆ ಆಭರಣಗಳನ್ನು ತಯಾರಿಸಲು ಪ್ರಾರಂಭಿಸಿತು. ಅವರು ೨೦೦೫ ರಲ್ಲಿ ಫ್ರೆಡೆರಿಕ್ ಗೋಲ್ಡ್‌ಮನ್ ಮತ್ತು ಸ್ಯಾಂಡ್‌ಬರ್ಗ್ ಮತ್ತು ಸಿಕೋರ್ಸ್ಕಿ ಮತ್ತು ಎ.ಜಾಫೆಯನ್ನು ೨೦೦೭ರಲ್ಲಿ ಯುಎಸ್ಎ ನಲ್ಲಿ ಸ್ವಾಧೀನಪಡಿಸಿಕೊಂಡರು.

೨೦೦೮ ರಲ್ಲಿ, ಆಪ್ತ ಸ್ನೇಹಿತ ಮೋದಿಯವರಿಗೆ ಒಂದು ಜೋಡಿ ಕಿವಿಯೋಲೆಗಳನ್ನು ಮಾಡಲು ಕೇಳಿದರು. ೨೦೧೦ ರಲ್ಲಿ ಅವರು ಹೊಸ ದೆಹಲಿಯ ಡಿಫೆನ್ಸ್ ಕಾಲೋನಿಯಲ್ಲಿ ತಮ್ಮ ಹೆಸರನ್ನು ಹೊಂದಿರುವ ವಜ್ರದ ಅಂಗಡಿಯನ್ನು ಪ್ರಾರಂಭಿಸಿದರು, ನಂತರ ಮುಂಬೈನ ಕಾಲಾ ಘೋಡಾದಲ್ಲಿ ಪ್ರಾರಂಭಿಸಿದರು. ಪ್ರಪಂಚದಾದ್ಯಂತ ೧೭ ಇತರ ಅಂಗಡಿ ತೆರೆಯುವಿಕೆಗಳು ಅನುಸರಿಸಲ್ಪಟ್ಟವು.  ಮೋದಿಯವರು ೨೦೧೫ ರಲ್ಲಿ ನ್ಯೂಯಾರ್ಕ್ ನಗರ ಮತ್ತು ಹಾಂಗ್ ಕಾಂಗ್‌ನಲ್ಲಿ ಬೂಟೀಕ್‌ಗಳೊಂದಿಗೆ ಜಾಗತಿಕವಾಗಿ ಪ್ರಾರಂಭಿಸಿದರು.

## ಯೂನಿಯನ್ ಬ್ಯಾಂಕ್ ಆಫ್ ಇಂಡಿಯಾದೊಂದಿಗಿನ ವ್ಯವಹಾರಗಳು
ಯೂನಿಯನ್ ಬ್ಯಾಂಕ್ ಆಫ್ ಇಂಡಿಯಾ ಹಾಂಗ್ ಕಾಂಗ್ ನ್ಯಾಯಾಲಯದಲ್ಲಿ ಮೋದಿ ವಿರುದ್ಧ ಮೊಕದ್ದಮೆ ಹೂಡಿದೆ. ೨೧ ಅಕ್ಟೋಬರ್ ೨೦೧೧ ರಂದು ಫೈರ್‌ಸ್ಟೋನ್ ಟ್ರೇಡಿಂಗ್ ಪ್ರೈವೇಟ್ ಮತ್ತು ೧೫ ನವೆಂಬರ್ ೨೦೧೧ ರಂದು ಫೈರ್‌ಸ್ಟಾರ್ ಡೈಮಂಡ್‌ಗೆ ಮಾಡಿದ ಎರಡು ಸಾಲಗಳಿಗೆ ಮೋದಿ ಅವರು ಖಾತರಿ ನೀಡಿದ್ದಾರೆ ಎಂದು ೨೬ ಸೆಪ್ಟೆಂಬರ್ ೨೦೧೮ ರಂದು ಹೈಕೋರ್ಟ್‌ಗೆ ಸಲ್ಲಿಸಿದ ರಿಟ್‌ನಲ್ಲಿ ಯೂನಿಯನ್ ಬ್ಯಾಂಕ್ ಹೇಳಿಕೊಂಡಿದೆ.

## ಸ್ವತ್ತುಗಳ ಮಾರಾಟ
ಮಾರ್ಚ್ ೨೦೧೯ ರಲ್ಲಿ, ಭಾರತದ ಆದಾಯ ತೆರಿಗೆ ಇಲಾಖೆಯ ಪರವಾಗಿ ಮೋದಿಯವರ ಕಲಾ ಸಂಗ್ರಹದಿಂದ ೬೮ ಕೃತಿಗಳನ್ನು ಮಾರಾಟ ಮಾಡಲಾಗಿದೆ. ಕಲಾಕೃತಿಯನ್ನು ೫.೩ರೂ ಗೆ ಮಾರಾಟ ಮಾಡಲಾಗಿದ್ದು, ವಾಸುದಿಯೋ ಅವರ ಪೇಂಟಿಂಗ್ ೨.೬ರೂ ಗೆ ಮಾರಾಟವಾಯಿತು. ಮುಂಬೈನ ಕಲಾ ಘೋಡಾದಲ್ಲಿರುವ ಐಕಾನಿಕ್ ಮ್ಯೂಸಿಕ್ ಸ್ಟೋರ್ ರಿದಮ್ ಹೌಸ್ನ ಮೌಲ್ಯವನ್ನು ನಿರ್ಧರಿಸಿದ ನಂತರ ಅದನ್ನು ಹರಾಜು ಮಾಡಲು ಯೋಜಿಸಿದ್ದರು. ಇದನ್ನು ನೀರವ್ ಮೋದಿ ೨೦೧೭ ರಲ್ಲಿ ಖರೀದಿಸಿದರು.

## ಸಾಧನೆಗಳು ಮತ್ತು ಗುರುತಿಸುವಿಕೆ
*೨೦೧೦: ಕ್ರಿಸ್ಟೀಸ್ ಮತ್ತು ಸೋಥೆಬಿಸ್ ಕ್ಯಾಟಲಾಗ್‌ಗಳ ಮುಖಪುಟಗಳಲ್ಲಿ ಕಾಣಿಸಿಕೊಂಡ ಮೊದಲ ಭಾರತೀಯ ಆಭರಣ.
*೨೦೧೩: ಫೋರ್ಬ್ಸ್ ಭಾರತೀಯ ಬಿಲಿಯನೇರ್‌ಗಳ ಪಟ್ಟಿಯಲ್ಲಿ ಕಾಣಿಸಿಕೊಂಡಿದೆ.
*ಪೇಟೆಂಟ್‌ಗಳು: ಜಾಸ್ಮಿನ್ ಕಟ್ ಡೈಮಂಡ್, ಯುನೈಟೆಡ್ ಸ್ಟೇಟ್ಸ್ ಡಿಸೈನ್ ಪೇಟೆಂಟ್. 
*ಆಭರಣ ವಿನ್ಯಾಸ, ಯುನೈಟೆಡ್ ಸ್ಟೇಟ್ಸ್ ಡಿಸೈನ್ ಪೇಟೆಂಟ್.

## ವೈಯಕ್ತಿಕ ಜೀವನ
ನೀರವ್ ಮೋದಿ ಅವರು ಅಮಿ ಮೋದಿ ಅವರನ್ನು ಮದುವೆಯಾಗಿದ್ದಾರೆ, ಅವರಿಗೆ ಮೂವರು ಮಕ್ಕಳಿದ್ದಾರೆ - ಇಬ್ಬರು ಹೆಣ್ಣುಮಕ್ಕಳು ಮತ್ತು ಒಬ್ಬ ಮಗ. ಇವರಿಬ್ಬರು ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾನಿಲಯದ ವಾರ್ಟನ್ ಸ್ಕೂಲ್‌ನಲ್ಲಿ ವಿದ್ಯಾರ್ಥಿಗಳಾಗಿದ್ದಾಗ ಭೇಟಿಯಾದರು.

ಅಮಿ ಹುಟ್ಟಿನಿಂದ ಯುಎಸ್ ಪ್ರಜೆಯಾಗಿದ್ದರು. ಅವರು ಮಕ್ಕಳನ್ನು ಸಂಪ್ರದಾಯಬದ್ಧವಾಗಿ ಬೆಳೆಸಲು ಪ್ರಯತ್ನಿಸಿದ್ದಾರೆ ಮತ್ತು ಅವರು ತಮ್ಮ ಮನೆಯಲ್ಲಿ ಗುಜರಾತಿಯನ್ನು ಮಾತ್ರ ಬಳಸುತ್ತಾರೆ. ಅವರು "ನೀರವ್ ಮೋದಿ ಸ್ಕಾಲರ್‌ಶಿಪ್ ಫಾರ್ ಎಕ್ಸಲೆನ್ಸ್" ಅನ್ನು ನಡೆಸುತ್ತಿದ್ದರು, ಇದು ಪ್ರತಿ ವರ್ಷ ೨೫೦ ವಿದ್ಯಾರ್ಥಿಗಳನ್ನು ಬೆಂಬಲಿಸುತ್ತದೆ. 

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ವ್ಯಾಪಾರ ಮತ್ತು ವಹಿವಾಟು
ಬಿನ್ನಿ ಬನ್ಸಾಲ್

## ಜನನ
ಬಿನ್ನಿ ಬನ್ಸಾಲ್ (ಜನನ ೧೯೮೨/೧೯೮೩) ಒಬ್ಬ ಭಾರತೀಯ ಬಿಲಿಯನೇರ್ ಇಂಟರ್ನೆಟ್ ಉದ್ಯಮಿ. ೨೦೦೭ ರಲ್ಲಿ ಅವರು ಸಚಿನ್ ಬನ್ಸಾಲ್‍ರೊಂದಿಗೆ ಇ-ಕಾಮರ್ಸ್ ವೇದಿಕೆ ಫ್ಲಿಪ್ಕಾರ್ಟ್‌ ಅನ್ನು ಸಹ-ಸ್ಥಾಪಿಸಿದರು ಮತ್ತು ೨೦೧೬ ರ ಜನವರಿ ೧೧ ರವರೆಗೆ ಚೀಫ್ ಆಪರೇಟಿಂಗ್ ಆಫೀಸರ್ (ಸಿಇಒ) ಆಗಿ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಜನವರಿ ೨೦೧೭ರಲ್ಲಿ ಅವರು ಗ್ರೂಪ್ ಸಿಇಓ ಆಗಿ ಬಡ್ತಿ ಪಡೆದರು ಮತ್ತು ಫ್ಲಿಪ್ಕಾರ್ಟ್‍ನ ವೈಯಕ್ತಿಕ ದುರುದ್ದೇಶದ ಆರೋಪಗಳಿಂದ ನವೆಂಬರ್ ೨೦೧೮ರಲ್ಲಿ ರಾಜೀನಾಮೆ ನೀಡಿದರು. ಬಿನ್ನಿ ಚಂಡೀಗಢದಿಂದ ಬಂದವರು ಮತ್ತು ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಟೆಕ್ನಾಲಜಿ ದೆಹಲಿಯಿಂದ ಕಂಪ್ಯೂಟರ್ ಸೈನ್ಸ್‌ ನಲ್ಲಿ ಇಂಜಿನಿಯರಿಂಗ್ ಪದವಿಯನ್ನು ಪಡೆದರು. 

## ಆರಂಭಿಕ ಜೀವನ 
ಬಿನ್ನಿ ಬನ್ಸಾಲ್ ಮೂಲತಃ ಪಂಜಾಬ್ ಮತ್ತು ಹರಿಯಾಣದ ರಾಜಧಾನಿಯಾದ ಚಂಡೀಗಢದಿಂದ ಬಂದಿದ್ದಾರೆ. ಅವರು ಚಂಡೀಗಢದ ಸೇಂಟ್ ಆನ್ಸ್ ಕಾನ್ವೆಂಟ್ ಶಾಲೆಯಲ್ಲಿ ಶಿಕ್ಷಣ ಪಡೆದರು. ಅವರ ಉದ್ಯಮಿ, ಸಚಿನ್ ಬನ್ಸಾಲ್ ಸಹ ಚಂಡೀಘಡದವರಾಗಿದ್ದಾರೆ. ಅವರು ಒಂದೇ ಕೊನೆಯ ಹೆಸರನ್ನು ಹಂಚಿಕೊಂಡರೂ, ಅವರ ನಡುವೆ ಸಂಬಂಧವಿಲ್ಲ. ಇಬ್ಬರೂ ದೆಹಲಿಯ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಕಂಪ್ಯೂಟರ್ ಸೈನ್ಸ್  ವಿದ್ಯಾರ್ಥಿಗಳಾಗಿದ್ದರು.

ಬನ್ಸಾಲ್ ಪ್ರಸ್ತುತ ಬೆಂಗಳೂರಿನಲ್ಲಿ ವಾಸಿಸುತ್ತಿದ್ದಾರೆ. ಅವರ ತಂದೆಯು ಬ್ಯಾಂಕಿನಲ್ಲಿ ನಿವೃತ್ತ ಮುಖ್ಯ ವ್ಯವಸ್ಥಾಪಕರಾಗಿದ್ದು, ತಾಯಿ ಸರ್ಕಾರದ ವಲಯದಲ್ಲಿದ್ದಾರೆ. ಇವರು ಯಾವುದೇ ಒಡಹುಟ್ಟಿದವರನ್ನು ಹೊಂದಿಲ್ಲ ಮತ್ತು ಇವರ ಪತ್ನಿ ತ್ರಿಶಾ ಬನ್ಸಾಲ್ ಗೃಹಿಣಿಯಾಗಿದ್ದಾಳೆ. ಅವರಿಗೆ ಅವಳಿ ಮಕ್ಕಳಿದ್ದಾರೆ.

## ವೃತ್ತಿಜೀವನ 
ಫ್ಲಿಪ್‌ಕಾರ್ಟ್ ಅನ್ನು ಸಹ-ಸ್ಥಾಪಿಸುವ ಮೊದಲು, ಬಿನ್ನಿ ಒಂಬತ್ತು ತಿಂಗಳ ಕಾಲ ಅಮೆಜಾನ್‌ನಲ್ಲಿ ಉದ್ಯೋಗದಲ್ಲಿದ್ದರು ಮತ್ತು ಅದಕ್ಕೂ ಮೊದಲು ಅವರನ್ನು ಎರಡು ಬಾರಿ ಗೂಗಲ್ ತಿರಸ್ಕರಿಸಿತ್ತು. ಬಿನ್ನಿ ಬನ್ಸಾಲ್ ಮತ್ತು ಅವರ ವ್ಯಾಪಾರ ಪಾಲುದಾರ ಸಚಿನ್ ಬನ್ಸಾಲ್ ಆರಂಭದಲ್ಲಿ ಹೋಲಿಕೆ ಹುಡುಕಾಟ ಎಂಜಿನ್ ಅನ್ನು ಪ್ರಾರಂಭಿಸಲು ಯೋಚಿಸಿದರು, ಆದರೆ ಭಾರತದಲ್ಲಿ ಇ-ಕಾಮರ್ಸ್‌ನ ಮಾರುಕಟ್ಟೆ ತುಂಬಾ ಚಿಕ್ಕದಾಗಿದೆ ಎಂದು ಅರಿತುಕೊಂಡರು. ಆದ್ದರಿಂದ, ೨೦೦೭ ರಲ್ಲಿ ಅಮೆಜಾನ್ ತೊರೆದ ನಂತರ, ಅವರು ಇ-ಕಾಮರ್ಸ್ ಕಂಪನಿಯಾಗಿ ಫ್ಲಿಪ್‌ಕಾರ್ಟ್ ಅನ್ನು ಸ್ಥಾಪಿಸಿದರು. ಅಮೆಜಾನ್‌ಗೆ ಸೇರುವ ಮೊದಲು, ಬಿನ್ನಿ ಸರ್ನಾಫ್ ಕಾರ್ಪೊರೇಷನ್‌ನೊಂದಿಗೆ ಒಂದೂವರೆ ವರ್ಷಗಳ ಕಾಲ ಕೆಲಸ ಮಾಡಿದ್ದರು. ಅಲ್ಲಿ ಅವರು ಕಾರುಗಳಿಗಾಗಿ ಲೇನ್ ಸೆನ್ಸಾರ್ ಸಾಧನವನ್ನು ಅಭಿವೃದ್ಧಿಪಡಿಸಿದರು. (ಅದು ಸಿಗ್ನಲ್ ನೀಡದೆ ಲೇನ್ ಬದಲಾಯಿಸಿದರೆ ಸ್ವಯಂಚಾಲಿತವಾಗಿ ಬೀಪ್ ಆಗುತ್ತದೆ ಮತ್ತು ಎಚ್ಚರಿಕೆ ನೀಡುತ್ತದೆ.) 

## ಸಾಧನೆಗಳು 
೨೦೧೬ ರಲ್ಲಿ, ಬನ್ಸಾಲ್ ಫ್ಲಿಪ್ಕಾರ್ಟ್‍ನ ಸಿಇಒ ಆಗಿದ್ದರು, ಅಲ್ಲಿ ಅವರು ಕಾರ್ಯತಂತ್ರದ ಅಭಿವೃದ್ಧಿ, ನಿರ್ದೇಶನ ಮತ್ತು ವ್ಯವಹಾರ ನಿರ್ವಹಣೆಗಯ ಕೆಲಸ ಮಾಡಿದರು. ೨೦೧೭ ರಲ್ಲಿ ಅವರು ಫ್ಲಿಪ್ಕಾರ್ಟ್ ಗ್ರೂಪ್‍ನ ಸಿಇಒ ಪಾತ್ರವನ್ನು ವಹಿಸಿಕೊಂಡರು ಮತ್ತು ಅವರ ಹಿಂದಿನ ಸ್ಥಾನವನ್ನು ಕಲ್ಯಾಣ್ ಕೃಷ್ಣಮೂರ್ತಿಯವರಿಗೆ ವಹಿಸಲಾಯಿತು.

೨೦೧೮ ರಲ್ಲಿ, ಫ್ಲಿಪ್ಕಾರ್ಟ್ ಗುಂಪಿನಲ್ಲಿ ವಾಲ್ಮಾರ್ಟ್ ೭೭% ಪಾಲನ್ನು ಸ್ವಾಧೀನಪಡಿಸಿಕೊಂಡಿತು. ಸ್ವಾಧೀನದ ನಂತರ, ಬನ್ಸಾಲ್ ಅಧ್ಯಕ್ಷರ ಪಾತ್ರವನ್ನು ವಹಿಸಿಕೊಂಡರು ಮತ್ತು ಗ್ರೂಪ್ ಸಿಇಒ ಆಗಿ ಮುಂದುವರೆದರು. ಸ್ವಾಧೀನದ ನಂತರ ಫ್ಲಿಪ್ಕಾರ್ಟ್‍ನಲ್ಲಿ ಅವರ ೫.೫% ಪಾಲನ್ನು $ ೧ ಶತಕೋಟಿ ಮೌಲ್ಯದಲ್ಲಿ ಮೌಲ್ಯಮಾಪನ ಮಾಡಲಾಯಿತು. ಅವರು ೨೦೧೮ ರ ನವೆಂಬರ್‌ನಲ್ಲಿ ಫ್ಲಿಪ್ಕಾರ್ಟ್‌ನಿಂದ ವೈಯಕ್ತಿಕ ದುಷ್ಕೃತ್ಯದ ಆರೋಪದ ಮೇಲೆ ರಾಜೀನಾಮೆ ನೀಡಿದ್ದಾರೆ.

## ಪ್ರಶಸ್ತಿಗಳು ಮತ್ತು ಮಾನ್ಯತೆ 
*ಸೆಪ್ಟೆಂಬರ್ ೨೦೧೫ ರಲ್ಲಿ, ಬಿನ್ನಿ ಬನ್ಸಾಲ್ ಮತ್ತು ಸಚಿನ್ ಬನ್ಸಾಲ್‍ರವರು ಫೋರ್ಬ್ಸ್ ಇಂಡಿಯಾ ರಿಚ್ ಲಿಸ್ಟ್ನಿಂದ $೧.೩ ಶತಕೋಟಿ ನಷ್ಟು ಮೌಲ್ಯದೊಂದಿಗೆ ಭಾರತದ ೮೬ ನೇ ಶ್ರೀಮಂತ ವ್ಯಕ್ತಿ ಎಂದು ಹೆಸರಿಸಿದ್ದಾರೆ.
*ಇಂಡಿಯಾ ಟುಡೆ ೨೦೧೭ ನೆಯ ಪಟ್ಟಿಯಲ್ಲಿ ಭಾರತದ ೫೦ ಅತ್ಯಂತ ಶಕ್ತಿಯುತ ಜನರಲ್ಲಿ ಸಚಿನ್ ಬನ್ಸಾಲ್ ಅವರೊಂದಿಗೆ ಬಿನ್ನಿ ಬನ್ಸಾಲ್‌ರವರು ೨೬ ನೇ ಸ್ಥಾನವನ್ನು ಪಡೆದಿದ್ದಾರೆ.

## ಉಲ್ಲೇಖಗಳು
ರಾಬಿನ್ ಶರ್ಮಾ

ರಾಬಿನ್ ಶರ್ಮಾ ಅವರು  ಫೆರಾರಿ ಮಾರಿದ ಪಕೀರ ಎಂಬ ಪುಸ್ತಕದ  ಕೆನಡಿಯನ್ ಬರಹಗಾರರಾಗಿದ್ದಾರೆ.

ಶರ್ಮ ಅವರು ಒತ್ತಡ ನಿರ್ವಹಣೆ ಮತ್ತು ಆಧ್ಯಾತ್ಮಿಕತೆಯ ಪುಸ್ತಕವಾದ ಮೆಗಾಲೀವಿಂಗ್ ಅನ್ನು ಸ್ವಯಂ-ಪ್ರಕಟಿಸಿದರು, ನಂತರ ಇದನ್ನು ಹಾರ್ಪರ್ಕಾಲಿನ್ಸ್ ವ್ಯಾಪಕ ಹಂಚಿಕೆಗಾಗಿ ಆಯ್ಕೆ ಮಾಡಲಾಯಿತು.

ಶರ್ಮಾ ತರಬೇತಿ ಸಂಸ್ಥೆ ಶರ್ಮಾ ಲೀಡರ್ಶಿಪ್ ಇಂಟರ್ನ್ಯಾಶನಲ್ ಅನ್ನು ಸ್ಥಾಪಿಸಿದರು. 

#ಮಾಂಕ್ ಹೂ ಸೋಲ್ಡ್ ಹಿಸ್ ಫೆರಾರಿಯ ನಾಯಕತ್ವ ವಿಸ್ಡಮ್
#ಸೇಂಟ್, ಸರ್ಫರ್, ಮತ್ತು 
#ಮಾಂಕ್ ಹೂ ಸೋಲ್ ಹಿಸ್ ಫೆರಾರಿಯೊಂದಿಗೆ ನಿಮ್ಮ ಡೆಸ್ಟಿನಿ ಅನ್ವೇಷಿಸಿ 
#ದಿ ಗ್ರೇಟ್ನೆಸ್ ಗೈಡ್: ವರ್ಕ್ ಅಟ್ ವಾಟ್ ಈಸ್ ಗುಡ್ ಅಂಡ್ ವರ್ಕ್ ಇನ್ ಲೈಫ್ ಬೆಟರ್ 
#ಡೈಲಿ ಇನ್ಸ್ಪಿರೇಷನ್ ಫ್ರಮ್ ದಿ ಮಾಂಕ್ ಹೂ ಸೋಲ್ಡ್ ಹಿಸ್ ಫೆರಾರಿ 
#ದಿ ಲೀಡರ್ ಹೂ ಹ್ಯಾಡ್ ನೋ ಟೈಟಲ್ 
#ದಿ ಸೀಕ್ರೆಟ್ ಲೆಟರ್ಸ್ ಆಫ್ ದಿ ಮಾಂಕ್ ಹೂ ಸೋಲ್ಡ್ ಹಿಸ್ ಫೆರಾರಿ 
#ಶರ್ಮಾ, ರಾಬಿನ್ (2015). ಮಾಸ್ಟರಿ ಮ್ಯಾನುಯಲ್. ಜಿಕೊ ಪಬ್ಲಿಷಿಂಗ್ ಹೌಸ್.
#ಶರ್ಮಾ, ರಾಬಿನ್ (2016). ಬೆರಗುಗೊಳಿಸುತ್ತದೆ ಯಶಸ್ಸುಗಾಗಿ ಲಿಟಲ್ ಬ್ಲಾಕ್ ಪುಸ್ತಕ. ಜಿಕೊ ಪಬ್ಲಿಷಿಂಗ್ ಹೌಸ್.

 ಆಫ್ ಲಾ ಗಮನಾರ್ಹವಾದ ಅಲುಮ್ನಿ"Dalhousie University, 
#"ಶೀರ್ಷಿಕೆ ಇಲ್ಲದೆ ನಾಯಕರುThe Globe and Mail

ವರ್ಗ:ಲೇಖಕರು
ಗೋಪಾಲಕೃಷ್ಣ ದೇಲಂಪಾಡಿ

** ಗೋಪಾಲಕೃಷ್ಣ ದೇಲಂಪಾಡಿ** ಅವರು  ಮೂಲತಃ ಕೇರಳದ ಕಾಸರಗೋಡು ಜಿಲ್ಲೆಯ ದೇಲಂಪಾಡಿಯವರು.  ಇವರು ಯೋಗ ಕ್ಷೇತ್ರದಲ್ಲಿ ಸಾಧನೆ ಮಾಡಿರುತ್ತಾರೆ. ಮತ್ತು ಹಲವು ಪುಸ್ತಕಗಳನ್ನು ಬರೆದಿರುತ್ತಾರೆ. ೧೨೦೦ಕ್ಕೂ ಹೆಚ್ಚು ಯೋಗ ಶಿಬಿರಗಳನ್ನು ನಡೆಸಿದ ಇವರು ೧೦೦೦ಕ್ಕೂ ಹೆಚ್ಚು ಯೋಗ ಪ್ರದರ್ಶನಗಳನ್ನು ಕರ್ನಾಟಕದಾದ್ಯಂತ ನೀಡಿರುತ್ತಾರೆ.  ದಕ್ಷಿಣಕನ್ನಡ ಜಿಲ್ಲೆಯಾದ್ಯಂತ ಗಣ್ಯ ವ್ಯಕ್ತಿಗಳು ಇವರಿಂದ ಯೋಗ ತರಬೇತಿ ಪಡೆದಿರುತ್ತಾರೆ. ೧೯೭೭ರಲ್ಲಿ ಪ್ರಥಮ ಯೋಗ ಪ್ರದರ್ಶನವನ್ನು ನೀಡಿರುತ್ತಾರೆ. ಈ ಎಲ್ಲಾ ಸಾಧನೆಗಳಿಂದ ಇವರನ್ನು ಯೋಗರತ್ನ ಗೋಪಾಲಕೃಷ್ಣ ದೇಲಂಪಾಡಿ ಎಂದೂ ಕರೆಯುತ್ತಾರೆ.
ಯೋಗ ಮಾಹಿತಿ, ಸಾಮೂಹಿಕ ಯೋಗ, ಪ್ರಾಣಾಯಾಮ, ಧ್ಯಾನ ಮುದ್ರಾ ಯೋಗ, ಚಕ್ರಧ್ಯಾನ ಆಸಕ್ತರಿಗೆ ಲಘು ಮಂತ್ರ ಮುದ್ರೆಗಳು, ವರ್ಣ ಚಿಕಿತ್ಸೆ ಹಾಗೂ ಆಹಾರ ಪದ್ಧತಿಯ ಬಗ್ಗೆ ಮಾಹಿತಿ ಹಾಗೂ ತರಬೇತಿಗಳನ್ನು ನೀಡುತ್ತಿದ್ದಾರೆ.,

## ಪರಿಚಯ 
### ಜನನ 
ಮಾರ್ಚ್ ೧೪, ೧೯೫೮ ರಲ್ಲಿ, ಕೇರಳ ರಾಜ್ಯದ ಕಾಸರಗೋಡು ಜಿಲ್ಲೆಯ ದೇಲ೦ಪಾಡಿ ಗ್ರಾಮದ ಪಟೇಲ  ಕೃಷ್ಣಯ್ಯ ಕಾಟೂರಾಯ  ಮತ್ತೆ ಪಾರಿಜಾತ ದ೦ಪತಿಗಳಿಗೆ ನಾಲ್ಕನೇ ಪುತ್ರನಾಗಿ ಜನಿಸಿದರು. ಪತ್ನಿ ಶ್ರೀಮತಿ ವೀಣಾ ದೇಲಂಪಾಡಿಯವರು ರಾಷ್ಟ್ರಮಟ್ಟದ ಯೋಗಪಟು.   ಇವರಿಗೆ ಕಿಶನ್ ಮತ್ತು ಕಿರಣ್ ಎಂದು ಇಬ್ಬರು ಗಂಡು ಮಕ್ಕಳು.  
### ಶಿಕ್ಷಣ ಮತ್ತು ಯೋಗ ಶಿಕ್ಷಣ 
ಪ್ರಾಥಮಿಕ ವಿದ್ಯಾಭ್ಯಾಸವನ್ನು ದೇಲಂಪಾಡಿ ಮತ್ತು ಸುಳ್ಯದಲ್ಲಿ ಮತ್ತು ಕಾಲೇಜು ವ್ಯಾಸ೦ಗವನ್ನು ಮ೦ಗಳೂರಿನ ಸಂತ ಅಲೋಶಿಯಸ್ ಕಾಲೇಜಿನಲ್ಲಿ ಮಾಡಿದರು.    ಓದಿನ ಸಂದರ್ಭದಲ್ಲಿ ಸಣ್ಣ ಪ್ರಾಯದಲೇ ಯೋಗಲ್ಲಿ ಅಪಾರ ಆಸಕ್ತಿ ಇದ್ದು, ಶ್ರೀ  ಪುಟ್ಟಪ್ಪ  ಜೋಷಿ ಸುಳ್ಯ, ಶ್ರೀ  ಗುರು  ಚಿದಾನಂದ  ವಿಟ್ಲ ಮತ್ತು  ಮಲ್ಲಾಡಿ ಹಳ್ಳಿಯ ರಾಘವೇಂದ್ರ  ಸ್ವಾಮಿಗಳಿಂದ ಮಾರ್ಗದರ್ಶನ ಪಡೆದರು.

## ಲೇಖನ ಬರಹ
### ಪುಸ್ತಕಗಳು 
ಇವರು ಬರೆದ ಕೆಲವು ಯೋಗ ಪುಸ್ತಕಗಳು-  
# ಆರೋಗ್ಯ ರಕ್ಷಣೆಗಾಗಿ ಯೋಗ (ಐದು ಬಾರಿ ಮುದ್ರಣ)
# ಯೋಗ ಆರೋಗ್ಯ: ಯೋಗದಿಂದ ಯೋಗ್ಯ ವಿದ್ಯಾರ್ಥಿ
# ಉತ್ತಮ ಜೀವನ ಶೈಲಿಗಾಗಿ ಯೋಗ (ಎರಡು ಬಾರಿ ಮುದ್ರಣ)
# ಯಾವ ರೋಗಿಗೆ ಯಾವ ಯೋಗ (ಸ್ತ್ರೀಯರಿಗಾಗಿ ಯೋಗಾಸನ ಕಿರು ಪತ್ರ)
# ಯೋಗ ಮುದ್ರಾ (ಇಂಗ್ಲಿಷ್ ಮತ್ತು ಕನ್ನಡ ಭಾಷೆಯಲ್ಲಿ ಪ್ರಕಟ)
# **ಗರ್ಭಿಣಿ ಸ್ತ್ರೀಯರಿಗಾಗಿ ಯೋಗ** ಹಾಗೂ **Yoga – Key to better health and new life** (ಪ್ರಕಟಣೆಯ ಹಂತದಲ್ಲಿರುವ ಪುಸ್ತಕಗಳು)

### ಪತ್ರಿಕೆಗಳಲ್ಲಿ
*ಹಲವು ಪತ್ರಿಕೆಗಳಲ್ಲಿ ಇವರು ಯೋಗದ ಬಗೆಗೆ ಬರೆದ ಹಲವು ಬಿಡಿ ಲೇಖನಗಳು ಪ್ರಕಟವಾಗಿವೆ.

## ಪ್ರಶಸ್ತಿಗಳು 
ಹಲವಾರು ಸಂಘ ಸಂಸ್ಥೆಗಳು ಇವರನ್ನು ಗುರುತಿಸಿ “ಯೋಗಾಚಾರ್ಯ”,  “ಯೋಗರತ್ನ “,  “ದಸರಾ  ಯೋಗ  ಸಿರಿ” ( ಮೈಸೂರು ದಸರ ೨೦೦೮). ಹೀಗೆ ಹತ್ತು ಹಲವು ಪ್ರಶಸ್ತಿ, ಬಿರುದುಗಳನ್ನು ನೀಡಿವೆ.  ಇವರೊಂದಿಗೆ ತರಬೇತಿ ಪಡೆದವರು ೨೦೦೩ರಲ್ಲಿ ಬೆಂಗಳೂರಿನಲ್ಲಿ ನಡೆದ ರಾಷ್ಟ್ರೀಯ, ಅ೦ತರಾಷ್ರೀಯ ಮಟ್ಟದ ಹಿಮಾಲಯ  ಯೋಗ  ಓಲ೦ಪಿಯಾಡ್ (Himalaya yoga Olympiad) ಸ್ಪರ್ದೆಯಲ್ಲಿ ೧೧ ಪದಕ ಗೆದ್ದಿದ್ದಾರೆ.  ಅ೦ತರಾಷ್ರೀಯಮಟ್ಟದ ಯೋಗ ಸ್ಪರ್ದೆಗೆ ನಿರ್ಣಾಯಕರು ಕೂಡ (referee / judge) ಆಗಿದ್ದರು.,,.
# ೧.೧೧.೨೦೦೮ **ದ. ಕ. ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ**

## ಉಲ್ಲೇಖಗಳು 
ವರ್ಗ:ಯೋಗ ಶಿಕ್ಷಕರು
ವರ್ಗ:ಯೋಗ
ಕ್ವಿಲ್ಟ್

thumb

**ಕ್ವಿಲ್ಟ್** ಒಂದು ಬಹುಪದರದ ಬಟ್ಟೆಯಾಗಿದೆ ಮತ್ತು ಸಾಂಪ್ರದಾಯಿಕವಾಗಿ ನೂಲಿನ ಮೂರು ಪದರಗಳನ್ನು ಹೊಂದಿರುತ್ತದೆ: ನೇಯ್ದ ಬಟ್ಟೆಯ ಮೇಲ್ಪದರ, ಬ್ಯಾಟಿಂಗ್ (ಹಾಳೆಗಳಾಗಿ ತಯಾರಿಸಿದ ಹತ್ತಿ) ಅಥವಾ ವ್ಯಾಡಿಂಗ್‍ನ ಪದರ, ಮತ್ತು ನೇಯ್ದ ಹಿಂಬದಿ. ಇವುಗಳನ್ನು ಕ್ವಿಲ್ಟಿಂಗ್ ತಂತ್ರವನ್ನು (ಮೂರೂ ಪದರಗಳನ್ನು ಒಟ್ಟಾಗಿ ಹೊಲಿಯುವ ಪ್ರಕ್ರಿಯೆ) ಬಳಸಿ ಸಂಯೋಜಿಸಲಾಗುತ್ತದೆ. ಕ್ವಿಲ್ಟ್‌ನ ಮೇಲ್ಪದರಕ್ಕಾಗಿ ಒಂದೇ ಬಟ್ಟೆ ತುಂಡನ್ನು ಬಳಸಿದ್ದರೆ (ಪೂರಾಬಟ್ಟೆ ಕ್ವಿಲ್ಟ್), ಹೊಲಿಗೆಯ ಮಾದರಿಯು ಪ್ರಧಾನ ಅಲಂಕಾರಿಕ ಅಂಶವಾಗಿರಬಹುದು, ಆದರೆ ಅನೇಕ ಸಂದರ್ಭಗಳಲ್ಲಿ ಮೇಲ್ಪದರವನ್ನು ಹೆಚ್ಚು ಚಿಕ್ಕ ಬಟ್ಟೆ ತುಂಡುಗಳ ತೇಪೆ ಕೆಲಸದ ಮೂಲಕ ಒಟ್ಟುಗೂಡಿಸಲಾಗಿರುತ್ತದೆ; ಈ ತುಂಡುಗಳ ಮಾದರಿ ಮತ್ತು ಬಣ್ಣವು ವಿನ್ಯಾಸಕ್ಕೆ ಮುಖ್ಯವಾಗಿರುತ್ತದೆ.

ಇಪ್ಪತ್ತೊಂದನೇ ಶತಮಾನದಲ್ಲಿ, ಕ್ವಿಲ್ಟ್‌ಗಳನ್ನು ಹಲವುವೇಳೆ ಪ್ರಯೋಜನಕಾರಿಯಾಗಿರದ ಕಲಾಕೃತಿಗಳಾಗಿ ಪ್ರದರ್ಶಿಸಲಾಗುತ್ತದೆ ಆದರೆ ಐತಿಹಾಸಿಕವಾಗಿ ಕ್ವಿಲ್ಟ್‌ಗಳನ್ನು ಹಲವುವೇಳೆ ಹಚ್ಚಡಗಳಾಗಿ ಬಳಸಲಾಗುತ್ತದೆ; ಮತ್ತು ಈ ಬಳಕೆ ಇಂದೂ ಮುಂದುವರೆದಿದೆ.

ಕ್ವಿಲ್ಟ್‌ಗಳ ಉಪಯೋಗಗಳಿಗೆ ಸಂಬಂಧಿಸಿದ ಅನೇಕ ಸಂಪ್ರದಾಯಗಳಿವೆ. ಮದುವೆ, ಮಗುವಿನ ಜನನ, ಒಬ್ಬ ಕುಟುಂಬ ಸದಸ್ಯನು ಮನೆ ಬಿಡುವುದು, ಅಥವಾ ಪದವಿ ಪ್ರಾಪ್ತಿಗಳಂತಹ ಜೀವನದ ಪ್ರಮುಖ ಘಟನೆಗಳನ್ನು ಗುರುತಿಸಲು ಕ್ವಿಲ್ಟ್‌ಗಳನ್ನು ತಯಾರಿಸಬಹುದು ಅಥವಾ ನೀಡಬಹುದು. ಆದುನಿಕ ಕ್ವಿಲ್ಟ್‌ಗಳು ಯಾವಾಗಲೂ ಹಾಸಿಗೆ ಅಥವಾ ಹಾಸಿಗೆಯ ಹಚ್ಚಡವಾಗಿ ಬಳಸುವುದಕ್ಕೆ ಉದ್ದೇಶಿತವಾಗಿರುವುದಿಲ್ಲ, ಮತ್ತು ಇವನ್ನು ಗೋಡೆ ತೂಗುವಸ್ತುಗಳು, ಟೇಬಲ್ ರನರ್‌ಗಳು, ಅಥವಾ ಮೇಜುಬಟ್ಟೆಗಳಾಗಿ ಬಳಸಬಹುದು. ಕ್ವಿಲ್ಟಿಂಗ್ ತಂತ್ರಗಳನ್ನು ಹಲವುವೇಳೆ ಉಡುಪು ವಿನ್ಯಾಸದಲ್ಲಿಯೂ ಒಳಗೊಳ್ಳಲಾಗುತ್ತದೆ. ಕ್ವಿಲ್ಟ್ ಪ್ರದರ್ಶನಗಳು ಮತ್ತು ಸ್ಪರ್ಧೆಗಳನ್ನು ಸ್ಥಳೀಯವಾಗಿ, ಪ್ರಾದೇಶಿಕವಾಗಿ, ಮತ್ತು ರಾಷ್ಟ್ರಮಟ್ಟದಲ್ಲಿ ಆಯೋಜಿಸಲಾಗುತ್ತದೆ. ಅಂತರರಾಷ್ಟ್ರೀಯ ಸ್ಪರ್ಧೆಗಳೂ ಇವೆ, ವಿಶೇಷವಾಗಿ ಅಮೇರಿಕ, ಜಪಾನ್, ಮತ್ತು ಯೂರೋಪ್‍ನಲ್ಲಿ. ಕ್ವಿಲ್ಟ್ ಅನ್ನು ತಯಾರಿಸಲು ಅನೇಕ ಕಾರಣಗಳಿರಬಹುದು. ಅವುಗಳೆಂದರೆ ಹಾಸಿಗೆಗಾಗಿ ಅಥವಾ ಹಚ್ಚಡವಾಗಿ, ಅಲಂಕಾರಕ್ಕಾಗಿ, ರಕ್ಷಾಕವಚವಾಗಿ, ಸ್ಮರಣೆಗಾಗಿ (ಉದಾ. ಏಡ್ಸ್ ಸ್ಮರಣಾರ್ಥದ ಕ್ವಿಲ್ಟ್), ಶಿಕ್ಷಣ (ಉದಾ. ವಿಜ್ಞಾನ ಕ್ವಿಲ್ಟ್), ಪ್ರಚಾರದಲ್ಲಿ, ಘಟನೆಗಳು / ಸಾಮಾಜಿಕ ಇತಿಹಾಸ, ಇತ್ಯಾದಿಗಳನ್ನು ದಾಖಲಿಸುವುದು, ಕಲಾತ್ಮಕ ಅಭಿವ್ಯಕ್ತಿ, ಉಡುಗೊರೆಗಾಗಿ, ಧನಸಂಗ್ರಹ ಕಾರ್ಯಕ್ರಮಕ್ಕಾಗಿ.

## ಉಲ್ಲೇಖಗಳು
ವರ್ಗ:ಜಾನಪದ ಕಲೆ
ರಜಾಯಿ

**ರಜಾಯಿ**ಯು ಅಫ಼್ಘಾನಿಸ್ತಾನ, ಪಾಕಿಸ್ತಾನ, ಉತ್ತರ ಭಾರತ, ನೇಪಾಳ ಮುಂತಾದ ಕಡೆ ಬಳಸಲಾದ ಹಾಸಿಗೆಯ ಕ್ವಿಲ್ಟ್. ಇದು ತೂಲತಲ್ಪ ಅಥವಾ ಹಂಸತೂಲಿಕಾತಲ್ಪವನ್ನು ಹೋಲುವ ಒಂದು ಬಗೆಯ ಹಾಸಿಗೆ ವಸ್ತು. ರಜಾಯಿಗಳು ಸಾಮಾನ್ಯವಾಗಿ ಹತ್ತಿ, ರೇಷ್ಮೆ ಅಥವಾ ಮಖಮಲ್ ಬಟ್ಟೆಯ ಹೊದಿಕೆಯನ್ನು ಹೊಂದಿದ್ದು, ಒಳಗೆ ಕಚ್ಚಾ ಹತ್ತಿಯನ್ನು ತುಂಬಿರಲಾಗಿರುತ್ತದೆ. ಇವು ಈ ಪ್ರದೇಶಗಳಲ್ಲಿ ಆಗಬಹುದಾದ ಬಹಳ ತಂಪನೆಯ ಹವಾಮಾನದಲ್ಲಿ ಕೂಡ ಬಹಳಷ್ಟು ಬೆಚ್ಚಗಿರುವಂತೆ ಶಾಖವನ್ನು ಒದಗಿಸಬಲ್ಲದು. ಮುಖ್ಯವಾಗಿ ಕಚ್ಚಾ ಹತ್ತಿಯಲ್ಲಿ ಸಿಲುಕಿರುವ ದೊಡ್ಡ ಪ್ರಮಾಣದ ಗಾಳಿಯ ನಿರೋಧಕ ಪರಿಣಾಮಗಳು ಈ ಶಾಖಕ್ಕೆ ಕಾರಣವಾಗಿರುತ್ತದೆ.

## ಉಲ್ಲೇಖಗಳು 
ವರ್ಗ:ಹಾಸಿಗೆ ವಸ್ತುಗಳು
ಕಿರ್ಲೋಸ್ಕರ್ ಗ್ರೂಪ್ಸ್

ಕಿರ್ಲೋಸ್ಕರ್ ಗ್ರೂಪ್ ಪುಣೆಯಲ್ಲಿ ಪ್ರಧಾನ ಕಛೇರಿಯನ್ನು ಹೊಂದಿದೆ ಮತ್ತು ಕಿರ್ಲೋಸ್ಕರ್ವಾಡಿಯಲ್ಲಿ ಉತ್ಪಾದನಾ ಘಟಕವನ್ನು ಹೊಂದಿದೆ. ಈ ಗುಂಪು ಆಫ್ರಿಕಾ, ಆಗ್ನೇಯ ಏಷ್ಯಾ ಮತ್ತು ಯುರೋಪ್‌ನ ಬಹುತೇಕ ೭೦ ದೇಶಗಳಿಗೆ ಸರಕನ್ನು ರಫ್ತು ಮಾಡುತ್ತದೆ. ಪ್ರಮುಖ ಕಂಪನಿ, ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್, ಇದನ್ನು ಕಿರ್ಲೋಸ್ಕರ್ವಾಡಿದಲ್ಲಿ ೧೮೮೮ರಂದು ಸ್ಥಾಪಿಸಲಾಯಿತು. ಕಿರ್ಲೋಸ್ಕರ್ ಸಮೂಹವು ಪಂಪ್‌ಗಳು ಮತ್ತು ಕವಾಟಗಳ  ತಯಾರಕವಾಗಿದೆ. ಇದು ಭಾರತದ ಮೊದಲ ಆಧುನಿಕ ಕಬ್ಬಿಣದ ನೇಗಿಲಿನ ತಯಾರಕರು.

## ಉತ್ಪನ್ನಗಳು
ಕಿರ್ಲೋಸ್ಕರ್ ಗ್ರೂಪ್ ಆಫ್ ಕಂಪನಿಗಳು ಭಾರತದಲ್ಲಿನ ಇಂಜಿನಿಯರಿಂಗ್ ಉದ್ಯಮದ ಆರಂಭಿಕ ಕೈಗಾರಿಕಾ ಗುಂಪುಗಳಲ್ಲಿ ಒಂದಾಗಿದೆ. ಕೇಂದ್ರಾಪಗಾಮಿ ಪಂಪ್‌ಗಳು, ಇಂಜಿನ್‌ಗಳು, ಕಂಪ್ರೆಸರ್‌ಗಳು, ಸ್ಕ್ರೂ ಮತ್ತು ಸೆಂಟ್ರಿಫ್ಯೂಗಲ್ ಚಿಲ್ಲರ್‌ಗಳು, ಲ್ಯಾಥ್‌ಗಳು ಮತ್ತು ಎಲೆಕ್ಟ್ರಿಕ್ ಮೋಟಾರ್‌ಗಳು, ಟ್ರಾನ್ಸ್‌ಫಾರ್ಮರ್‌ಗಳು ಮತ್ತು ಜನರೇಟರ್‌ಗಳಂತಹ ವಿದ್ಯುತ್ ಉಪಕರಣಗಳನ್ನು ಉತ್ಪಾದಿಸುವ ಹಲವಾರು ಗುಂಪುಗಳಿವೆ. ಲಕ್ಷ್ಮಣರಾವ್ ಕಿರ್ಲೋಸ್ಕರ್ ಅವರು ೧೮೮೮ರಲ್ಲಿ ಈ ಗುಂಪನ್ನು ಸ್ಥಾಪಿಸಿದರು. ಅವರ ಮಗ ಶಾಂತನುರಾವ್ ಲಕ್ಷ್ಮಣರಾವ್ ಕಿರ್ಲೋಸ್ಕರ್ ಕಂಪನಿಯ ನಾಯಕತ್ವದಲ್ಲಿ ಪಾತ್ರ ವಹಿಸಿದರು. ಶಾಂತನುರಾವ್ ಲಕ್ಷ್ಮಣರಾವ್ ಕಿರ್ಲೋಸ್ಕರ್ ಅವರ ಅಡಿಯಲ್ಲಿ ಕಂಪನಿಯು ೧೯೫೦ ರಿಂದ ೧೯೯೧ ರವರೆಗೆ ೩೨೪೦೧% ಬೆಳವಣಿಗೆಯೊಂದಿಗೆ ಭಾರತೀಯ ಇತಿಹಾಸದಲ್ಲಿ ಅತ್ಯಧಿಕ ಬೆಳವಣಿಗೆಯನ್ನು ಸಾಧಿಸಿತು.

೧೯೮೮ ರಲ್ಲಿ, ಕಿರ್ಲೋಸ್ಕರ್ ಗ್ರೂಪ್‌ನ ೧೦೦ ನೇ ವಾರ್ಷಿಕೋತ್ಸವವನ್ನು ಗುರುತಿಸಲು ಸ್ಮರಣಾರ್ಥ ಅಂಚೆಚೀಟಿಯನ್ನು ಅಂದಿನ ಭಾರತದ ಪ್ರಧಾನ ಮಂತ್ರಿ ರಾಜೀವ್ ಗಾಂಧಿ ಬಿಡುಗಡೆ ಮಾಡಿದರು.

## ಕಿರ್ಲೋಸ್ಕರ್ ಕಂಪನಿಗಳು
*ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್ ಕಿರ್ಲೋಸ್ಕರ್ವಾಡಿ
ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್ ಕಿರ್ಲೋಸ್ಕರ್ವಾಡಿ-ಪಾಲುಸ್, ಎಸ್‌ಪಿಪಿ ಪಂಪ್ಸ್ (ಯುಕೆ), ಬ್ರೇಬಾರ್ ಪಂಪ್ಸ್ ಲಿಮಿಟೆಡ್, (ದಕ್ಷಿಣ ಆಫ್ರಿಕಾ) ಮತ್ತು ಕೊಲ್ಹಾಪುರ್ ಸ್ಟೀಲ್ಸ್ ಲಿಮಿಟೆಡ್. ಕಿರ್ಲೋಸ್ಕರ್ ಬ್ರದರ್ಸ್ ಕೇಂದ್ರಾಪಗಾಮಿ ಪಂಪ್‌, ಮೆಗಾ-ವ್ಯಾಟ್‌ಗಳ ಸಿಂಗಲ್ ಪಂಪ್‌ಗಳನ್ನು ಉತ್ಪಾದಿಸುತ್ತದೆ. ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್ ಅನ್ನು ೧೮೮೮ ರಲ್ಲಿ ಸ್ಥಾಪಿಸಲಾಯಿತು.

*ಕಿರ್ಲೋಸ್ಕರ್ ಆಯಿಲ್ ಇಂಜಿನ್ಸ್ ಲಿಮಿಟೆಡ್ 
ಇದು ಏರ್-ಕೂಲ್ಡ್ ಮತ್ತು ಲಿಕ್ವಿಡ್-ಕೂಲ್ಡ್ ಡೀಸೆಲ್ ಎಂಜಿನ್‌ಗಳನ್ನು ತಯಾರಿಸುತ್ತದೆ.   ಕಿರ್ಲೋಸ್ಕರ್ ಆಯಿಲ್ ಇಂಜಿನ್ಸ್ ಲಿಮಿಟೆಡ್‍ನಾ ಉತ್ಪಾದನಾ ಸೌಲಭ್ಯಗಳು ಕಾಗಲ್, ನಾಸಿಕ್ ಮತ್ತು ರಾಜ್‌ಕೋಟ್‌ನಲ್ಲಿವೆ. ಅವರು ಜೈವಿಕ ಡೀಸೆಲ್ ಮತ್ತು ನೈಸರ್ಗಿಕ ಅನಿಲದಂತಹ ಪರ್ಯಾಯ ಇಂಧನಗಳಲ್ಲಿ ಕಾರ್ಯನಿರ್ವಹಿಸುವ ಎಂಜಿನ್‌ಗಳನ್ನು ಸಹ ಒದಗಿಸುತ್ತಾರೆ. ಇದು ಭಾರತದ ಹೊರಗೆ ಗಮನಾರ್ಹ ಉಪಸ್ಥಿತಿಯನ್ನು ಹೊಂದಿದೆ, ದುಬೈ, ದಕ್ಷಿಣ ಆಫ್ರಿಕಾ, ಕೀನ್ಯಾ ಮತ್ತು ಟೆಕ್ಸಾಸ್‌ನಲ್ಲಿ ಸ್ಥಳೀಯ ಕಚೇರಿಗಳನ್ನು ಸ್ಥಾಪಿಸಲಾಗಿದೆ.

*ಕಿರ್ಲೋಸ್ಕರ್ ನ್ಯೂಮ್ಯಾಟಿಕ್ ಕಂಪನಿ ಲಿಮಿಟೆಡ್
ಇದು ನಾಲ್ಕು ಕಾರ್ಯತಂತ್ರದ ವ್ಯಾಪಾರ ಘಟಕಗಳನ್ನು ಹೊಂದಿದೆ. ಅವುಗಳೆಂದರೆ, ಏರ್ ಕಂಪ್ರೆಸರ್ ವಿಭಾಗ, ಏರ್ ಕಂಡೀಷನಿಂಗ್ ಮತ್ತು ರೆಫ್ರಿಜರೇಶನ್ ವಿಭಾಗ, ಪ್ರಕ್ರಿಯೆ ಅನಿಲ ವ್ಯವಸ್ಥೆಗಳ ವಿಭಾಗ ಮತ್ತು ಪ್ರಸರಣ ವಿಭಾಗ.

## ಸಾಧನೆಗಳು
ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್  ವಿಶ್ವದ ಅತಿದೊಡ್ಡ ನೀರಾವರಿ ಯೋಜನೆಯನ್ನು ರಚಿಸಿತು. ಇದನ್ನು ಮಾರ್ಚ್ ೨೦೦೭ ರಲ್ಲಿ ಗುಜರಾತ್ ಸರ್ಕಾರಕ್ಕಾಗಿ ಸರ್ದಾರ್ ಸರೋವರ್ ಅಣೆಕಟ್ಟುನ ಯೋಜನೆಯಲ್ಲಿ ನಿಯೋಜಿಸಲಾಯಿತು. ೧೪ ಮಾರ್ಚ್ ೨೦೦೮ ರಂದು ವಿಶ್ವದ ಎರಡನೇ ಅತಿ ದೊಡ್ಡ ನೀರು ಸರಬರಾಜು ವ್ಯವಸ್ಥೆಯನ್ನು ಆಂಧ್ರಪ್ರದೇಶದಲ್ಲಿ ವಿಶ್ವದ ಅತ್ಯುನ್ನತ ಮುಖ್ಯಸ್ಥರೊಂದಿಗೆ ನಿಯೋಜಿಸಲಾಯಿತು. ಭಾರವಾದ ನೀರನ್ನು ಪಂಪ್ ಮಾಡಲು ಪೂರ್ವಸಿದ್ಧ ಮೋಟಾರು ಪಂಪ್‌ಗಳನ್ನು ತಯಾರಿಸಲಾಯಿತು. ಇವುಗಳನ್ನು ಭಾರತೀಯ ಪರಮಾಣು ವಿದ್ಯುತ್ ಸ್ಥಾವರಗಳಲ್ಲಿ ನಿಯೋಜಿಸಲಾಗಿದೆ. ಕಿರ್ಲೋಸ್ಕರ್ ಬ್ರದರ್ಸ್ ಈಜಿಪ್ಟ್ ಸೇರಿದಂತೆ ಹಲವಾರು ದೇಶಗಳಲ್ಲಿ ಅಸ್ತಿತ್ವವನ್ನು ಹೊಂದಿದೆ.

ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್ ತಮಿಳುನಾಡಿನ ಕೊಯಮತ್ತೂರಿನಲ್ಲಿ ಎಲ್ಲಾ ಮಹಿಳೆಯರಿಂದ ನಿರ್ವಹಿಸಲ್ಪಡುವ ಮತ್ತು ನಿರ್ವಹಿಸುವ ಉತ್ಪಾದನಾ ಘಟಕವನ್ನು ಹೊಂದಿರುವ ಮೊದಲ ಪಂಪ್ ಕಂಪನಿಗಳಲ್ಲಿ ಒಂದಾಗಿದೆ.

ಕಿರ್ಲೋಸ್ಕರ್ ಬ್ರದರ್ಸ್ ಲಿಮಿಟೆಡ್ ೧೯೯೨ರಲ್ಲಿ ರಾಜೀವ್ ಗಾಂಧಿ ರಾಷ್ಟ್ರೀಯ ಗುಣಮಟ್ಟದ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕಂಪನಿಗಳು
ಜ್ಯಾಕ್ ಪ್ಯಾಟ್ರಿಕ್ ಡಾರ್ಸಿ

thumb|ಜ್ಯಾಕ್ ಡಾರ್ಸಿ
## ಜೀವನ
ಜ್ಯಾಕ್ ಪ್ಯಾಟ್ರಿಕ್ ಡಾರ್ಸಿ ನವೆಂಬರ್ ೧೯, ೧೯೭೬ ರಲ್ಲಿ. ಅವರ ರಾಷ್ಟ್ರೀಯತೆ ಅಮೆರಿಕ. ಇವರು ಅಮೆರಿಕಾದ ಕಂಪ್ಯೂಟರ್ ಪ್ರೋಗ್ರಾಮರ್ ಮತ್ತು ಟ್ವಿಟರ್ ನ ಸಹ-ಸಂಸ್ಥಾಪಕ ಮತ್ತು ಸಿಇಓ ಆಗಿದ್ದಾರೆ ಮತ್ತು ಸ್ಕ್ವೇರ್ ಎನ್ನುವ  ಮೊಬೈಲ್ ಪಾವತಿ ಕಂಪನಿಯ ಸಿಇಒ ಅಗಿದ್ದಾರೆ. ಡಾರ್ಸಿ ಅಮೆರಿಕದ ವೆಬ್ ಡೆವಲಪರ್, ವಾಣಿಜ್ಯೋದ್ಯಮಿ ಮತ್ತು ಉದ್ಯಮಿಯಾಗಿದ್ದು, ಟ್ವಿಟರ್ ಸೃಷ್ಟಿಕರ್ತ ಎಂದು ವ್ಯಾಪಕವಾಗಿ ಹೆಸರಾಗಿದೆ.
ಡಾರ್ಸಿ ಮಿಸೌರಿಯ ಸೇಂಟ್ ಲೂಯಿಸ್ ನಲ್ಲ್ಲಿ ಜನಿಸಿದರು. ಇವರು ಮಾರ್ಸಿಯ ಮತ್ತು ಟಿಮ್ ಡಾರ್ಸೆ ಮಗ. ಅವರ ತಂದೆ ಟಿಮ್ ಅವರು ಮಾಸ್ ಸ್ಪೆಕ್ಟ್ರೋಮೀಟರ್ಗಳನ್ನು ಅಭಿವೃದ್ಧಿಪಡಿಸುವ ಕಂಪೆನಿಗಾಗಿ ಕೆಲಸ ಮಾಡಿದರು. ಅವರು ಕ್ಯಾಥೋಲಿಕ್ ಬಿಷಪ್ ಡುಬೋರ್ಗ್ ಹೈಸ್ಕೂಲಿನಲ್ಲಿ ವಿಧ್ಯಾಭ್ಯಾಸ ಮಾಡಿದರು.

## ವೃತ್ತಿಜೀವನ
ಅವರು ಹದಿನಾಲ್ಕು ವಯಸ್ಸಿನಲ್ಲಿ ಫ್ಯಾಷನ್ ರೂಪದರ್ಶಿ ಆಗಿದ್ದರು. ನ್ಯೂಯಾರ್ಕ್ ವಿಶ್ವವಿದ್ಯಾನಿಲಯಕ್ಕೆ ವರ್ಗಾವಣೆ ಆಗುವ ಮೊದಲು ಡಾರ್ಸಿ ಮಿಸ್ಸೌರಿ-ರೋಲ ವಿಶ್ವವಿದ್ಯಾನಿಲಯದಲ್ಲಿ ಎರಡು ವರ್ಷ ಸೇವೆ ಸಲ್ಲಿಸಿದ್ದಾರೆ,  ಅವರು ನ್ಯೂಯಾರ್ಕ್ ವಿಶ್ವವಿದ್ಯಾನಿಲಯದಲ್ಲಿ ಅಧ್ಯಯನ ಮಾಡುವಾಗ ಟ್ವಿಟರ್ ಅನ್ನು ಅಭಿವೃದ್ಧಿ ಪಡಿಸುವ  ಕೆಲಸ ಶುರು ಮಾಡಿದರು.
ಪ್ರೋಗ್ರಾಮರ್ ಆಗಿ ಕೆಲಸ ಮಾಡುವಾಗ ಡಾರ್ಸಿ ಕ್ಯಾಲಿಫೋರ್ನಿಯಾಗೆ ತೆರಳಿದರು. ೨೦೦೦ನೇ ಇಸವಿಯಲ್ಲಿ, ಡಾರ್ಸಿ ಅವರು ಓಕ್ಲ್ಯಾಂಡ್ ನಲ್ಲಿ ಅಂತರ್ಜಾಲದ ಮೂಲಕ ಕೊರಿಯರ್ ಗಳನ್ನು ಕಳಿಸುವ, ಟ್ಯಾಕ್ಸಿ ಮತ್ತು ತುರ್ತು ಸೇವೆಗಳನ್ನು ಮಾಡಲು ಕಂಪನಿಯನ್ನು ಪ್ರಾರಂಭಿಸಿದರು. ಈ ಸಮಯದಲ್ಲಿ ಅವರ ಇತರ ಯೋಜನೆಗಳು ಮತ್ತು ಆಲೋಚನೆಗಳಲ್ಲಿ ವೈದ್ಯಕೀಯ ಸಾಧನಗಳ ಜಾಲಗಳು ಸೇರಿವೆ.
ವಿಲಿಯಮ್ಸ್, ಸ್ಟೋನ್ ಮತ್ತು ನೋಹ್ ಗ್ಲಾಸ್ ಅವರು ಜೊತೆಗೂಡಿ ಶುರು ಮಾಡಿದ ಕಂಪನಿ ಯನ್ನು ನಂತರ ಟ್ವಿಟರ್ ಆಗಿ ಬದಲಾಯಿಸಿದರು. ಜೊತೆಗೆ ಟ್ವಿಟರ್ ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಆಗಿ ಡಾರ್ಸಿ ಅವರನ್ನು ಆಯ್ಕೆ ಮಾಡಲಾಯಿತು. ಯೋಗ ಮತ್ತು ಫ್ಯಾಷನ್ ವಿನ್ಯಾಸ ಹಾಗು ಇತರ ಅನ್ವೇಷಣೆಗಳಲ್ಲಿ ಆನಂದವನ್ನು ಅನುಭವಿಸಲು ಆತ ತನ್ನ ಸ್ಥಾನವನ್ನು ಕಳೆದುಕೊಂಡನೆಂದು ವರದಿಯಾಗಿದೆ.
ಈ ಸೇವೆ ಜನಪ್ರಿಯತೆ ಗಳಿಸಲು ಪ್ರಾರಂಭವಾದಂತೆ, ಡಾರ್ಸಿ ಅಪ್ಲಿಕೇಶನ್ ಸುಧಾರಣೆಯನ್ನು ಉನ್ನತ ಆದ್ಯತೆಯಾಗಿ ಆಯ್ಕೆ ಮಾಡಿಕೊಂಡರು. ಕಂಪೆನಿಯು ಸರಳತೆ, ನಿರ್ಬಂಧ ಮತ್ತು ಕುಶಲತೆ ಎಂದು ಹೇಳುವ ಮೂಲಕ ತನ್ನ ಮೂರು ಮಾರ್ಗದರ್ಶಿ ಸೂತ್ರಗಳನ್ನು ಅವನು ವರ್ಣಿಸುತ್ತಾನೆ.

## ಯೋಜನೆಗಳು
ಡಾರ್ಸೆ ಡಿಸೆಂಬರ್ ೨೪, ೨೦೧೩ ರಂದು ದಿ ವಾಲ್ಟ್ ಡಿಸ್ನಿ ಕಂಪೆನಿಯ ನಿರ್ದೇಶಕರ ಮಂಡಳಿಯ ಹೊಸ ಸದಸ್ಯರಾದರು. ಮಾಧ್ಯಮದವರು ಡಾರ್ಸಿಯನ್ನು ಪ್ರತಿಭಾವಂತ ಉದ್ಯಮಿ ಎಂದು ಉಲ್ಲೇಖಿಸಿದರು ಮತ್ತು ಅವರ ಅನುಭವವನ್ನು ಕಾರ್ಯತಂತ್ರದ ಆದ್ಯತೆಗಳಿಗೆ ಜೋಡಿಸಲಾಗಿದೆ ಎಂದು ವಿವರಿಸಿದರು. ೨೦೧೮ ರ ಜನವರಿ ಯಲ್ಲಿ, ಡಾರ್ಸಿ ಡಿಸ್ನಿಯ ಮಾರ್ಚ್ ವಾರ್ಷಿಕ ಸಭೆಯಲ್ಲಿ ಮರು ಚುನಾವಣೆಯಲ್ಲಿ ನಿಲ್ಲುವುದಿಲ್ಲ ಎಂದು ವರದಿಯಾಗಿತ್ತು.
ಮಾಜಿ ಟ್ವಿಟ್ಟರ್ ಸಿಇಒ ಡಿಕ್ ಕಾಸ್ಟೊಲೊ ಡಾರ್ಸಿ ಅವರನ್ನು ಶಾಂತ, ಚಿಂತನಶೀಲ ನಾಯಕ ಎಂದು ಬಣ್ಣಿಸಿದ್ದಾರೆ.
೨೦೧೨ರಲ್ಲಿ ನಡೆದ ೫ನೇ ವಾರ್ಷಿಕ ಕ್ರಂಚಿಸ್ ಪ್ರಶಸ್ತಿ ಕಾರ್ಯಕ್ರಮ ದಲ್ಲಿ ಡಾರ್ಸಿ ಅವರಿಗೆ ವರ್ಷದ ಸ್ಥಾಪಕ ಗೌರವ ನೀಡಲಾಯಿತು. ೨೦೧೮ ರಲ್ಲಿ ಡೋರ್ಸಿಯವರಿಗೆ  ಸಿಇಓ ವರ್ಲ್ದ್ ನಿಯತಕಾಲಿಕೆಯ "ವಿಶ್ವದ ಅತ್ಯುತ್ತಮ ಸಿಇಓಗಳ" ಪಟ್ಟಿಯಲ್ಲಿ ಸ್ಥಾನ ದೊರೆಯಿತು.
೨೦೧೫ರಲ್ಲಿ, ಡಾರ್ಸಿ ತನ್ನ ಟ್ವಿಟರ್ ಷೇರುಗಳಲ್ಲಿ ಮೂರನೇ ಒಂದು ಭಾಗವನ್ನು ನೌಕರರಿಗೆ ನೀಡಿದರು. ಅವರು ವಿಶ್ವದ ಅತ್ಯಂತ ಪ್ರಸಿದ್ಧ ಉದ್ಯಮಿಗಳಲ್ಲಿ ಒಬ್ಬರು. ಪ್ರಸ್ತುತ ಅವರು ಸ್ಯಾನ್ ಫ್ರಾನ್ಸಿಸ್ಕೋ ಕ್ಯಾಲಿಫೋರ್ನಿಯಾದಲ್ಲಿ ವಾಸಿಸುತ್ತಿದ್ದಾರೆ. ಅವರು ಪ್ರತಿ ಬೆಳಿಗ್ಗೆ ಕೆಲಸ ಮಾಡಲು ಐದು ಮೈಲು ನಡೆದು, ಅದನ್ನು ಉತ್ತಮ ಸಮಯ ಎಂದು ಕರೆಯುತ್ತಾರೆ..ಅವರು ಕೆಂಡ್ರಿಕ್ ಲ್ಯಾಮರ್ ಅವರ ಸಂಗೀತದ ಅಭಿಮಾನಿ.

## ಉಲ್ಲೇಖಗಳು
ದಿಂಬು

thumb|ಹಾಸಿಗೆಯ ಮೇಲಿನ ದಿಂಬುಗಳು

**ದಿಂಬು** ಎಂದರೆ ಆರಾಮ, ಚಿಕಿತ್ಸೆ, ಅಲಂಕಾರ ಅಥವಾ ಆಟಕ್ಕಾಗಿ ಶರೀರಕ್ಕೆ ವಿಶ್ರಾಂತ ಸ್ಥಿತಿಯಲ್ಲಿ ನೀಡುವ ಆಧಾರ. ಮಾನವರು ಸೇರಿದಂತೆ ಅನೇಕ ಜೀವಜಾತಿಗಳು ದಿಂಬುಗಳನ್ನು ಬಳಸುತ್ತವೆ. ಕೆಲವು ಬಗೆಗಳ ದಿಂಬುಗಳಲ್ಲಿ ಥ್ರೋ ಪಿಲೊಗಳು ಮತ್ತು ಅಲಂಕಾರಿಕ ದಿಂಬುಗಳು ಸೇರಿವೆ. ಮಲಗಲು ನೆರವಾಗುವ ದಿಂಬುಗಳು ಹಾಸಿಗೆ ವಸ್ತುಗಳ ಒಂದು ರೂಪವಾಗಿವೆ ಮತ್ತು ತಲೆ ಹಾಗೂ ಕುತ್ತಿಗೆಗೆ ಆಧಾರ ನೀಡುತ್ತವೆ. ಇತರ ಬಗೆಗಳ ದಿಂಬುಗಳನ್ನು ಅಡ್ಡಾದಾಗ ಅಥವಾ ಕುಳಿತಾಗ ಶರೀರಕ್ಕೆ ಆಧಾರ ನೀಡಲು ವಿನ್ಯಾಸಗೊಳಿಸಲಾಗಿರುತ್ತದೆ. ಹಾಸಿಗೆಗಳು, ಒರಗು ಮಂಚಗಳು ಅಥವಾ ಕುರ್ಚಿಗಳ ಮೇಲೆ ಬಳಸಲಾದ ಅಲಂಕಾರಿಕ ದಿಂಬುಗಳನ್ನು ಕುಶನ್‍ಗಳು ಎಂದೂ ನಿರ್ದೇಶಿಸಲಾಗುತ್ತದೆ.

ಸಮಕಾಲೀನ ಪಾಶ್ಚಾತ್ಯ ಸಂಸ್ಕೃತಿಯಲ್ಲಿ, ದಿಂಬುಗಳು ಸರಳ ಅಥವಾ ಪುನರಾವರ್ತಕ ಮಾದರಿಯುಳ್ಳ ಬಟ್ಟೆಯ ಆವರಣವನ್ನು (ದಿಂಬುಚೀಲ ಎಂದು ಕರೆಯಲ್ಪಡುತ್ತದೆ) ಹೊಂದಿರುತ್ತವೆ. ಇದು ಮೃದುವಾದ ತುಂಬು ಪದಾರ್ಥವನ್ನು ಹೊಂದಿರುತ್ತದೆ, ಸಾಮಾನ್ಯವಾಗಿ ಸಂಶ್ಲೇಷಿತ ಮತ್ತು ಸಾಮಾನ್ಯವಾಗಿ ಗಾತ್ರಗಳು ಹಾಗೂ ಆಕಾರದಲ್ಲಿ ಪ್ರಮಾಣೀಕೃತವಾದದ್ದು. ಐತಿಹಾಸಿಕವಾಗಿ ದಿಂಬುಗಳನ್ನು ಬಗೆಬಗೆಯ ನೈಸರ್ಗಿಕ ವಸ್ತುಗಳಿಂದ ತಯಾರಿಸಲಾಗಿದೆ ಮತ್ತು ಅನೇಕ ಸಂಸ್ಕೃತಿಗಳು ನೈಸರ್ಗಿಕ ವಸ್ತುಗಳಿಂದ ತಯಾರಿಸಿದ ದಿಂಬುಗಳನ್ನು ಬಳಸುವುದನ್ನು ಮುಂದುವರಿಸಿವೆ.

ದಿಂಬುಗಳು ಬಟ್ಟೆಯ ಹೊದಿಕೆ ಅಥವಾ ಆವರಣದಿಂದ ಸುತ್ತುವರಿಯಲ್ಪಟ್ಟ ತುಂಬು ವಸ್ತುವನ್ನು ಹೊಂದಿರುತ್ತವೆ. ದಿಂಬಿನ ಹೊದಿಕೆಗಳನ್ನು ರೇಷ್ಮೆಯಂತಹ ಬಟ್ಟೆಯಿಂದ ತಯಾರಿಸಲಾಗುತ್ತದೆ. ಇದನ್ನು ದಿಂಬುಚೀಲ ಅಥವಾ ದಿಂಬುಹೊದಿಕೆ ಎಂದು ಕರೆಯಲಾಗುತ್ತದೆ. ಕೆಲವು ದಿಂಬುಗಳು ಶ್ಯಾಮ್ ಎಂದು ಕರೆಯಲ್ಪಡುವ ಹೆಚ್ಚು ಮೋಹಕ ಹೊದಿಕೆಯನ್ನು ಹೊಂದಿರುತ್ತವೆ. ಇದು ಎಲ್ಲ ಬದಿಗಳಲ್ಲೂ ಮುಚ್ಚಿದ್ದು ಸಾಮಾನ್ಯವಾಗಿ ಹಿಂಬದಿಯಲ್ಲಿ ಒಂದು ಸೀಳನ್ನು ಹೊಂದಿರುತ್ತದೆ ಮತ್ತು ಇದರ ಮೂಲಕ ದಿಂಬನ್ನು ಒಳಗೆ ಕೂರಿಸಲಾಗುತ್ತದೆ. ಆಯತಾಕಾರದ ಪ್ರಮಾಣಕ ಹಾಸಿಗೆ ದಿಂಬುಚೀಲಗಳು ಸಾಮಾನ್ಯವಾಗಿ ಜಿಪ್‍ಗಳನ್ನು ಹೊಂದಿರುವುದಿಲ್ಲ. ಬದಲಾಗಿ ಯಾವಾಗಲೂ ತೆರೆದಿರುವ ಒಂದು ಬದಿಯನ್ನು ಹೊಂದಿರುತ್ತವೆ. ಹಲವುವೇಳೆ, ಜಿಪ್ ಇರುವ ದಿಂಬು ರಕ್ಷಕವನ್ನು ಸಾಮಾನ್ಯ ದಿಂಬುಗಳ ಸುತ್ತ ಇರಿಸಲಾಗುತ್ತದೆ ಮತ್ತು ಪ್ರತಿಯಾಗಿ ಹೊದಿಕೆಯು ರಕ್ಷಕವನ್ನು ಆವರಿಸುತ್ತದೆ.

ತುಂಬುವಸ್ತುಗಳನ್ನು ಆರಾಮ, ಸ್ಥಿತಿಸ್ಥಾಪಕತ್ವ, ವೆಚ್ಚ ಮತ್ತು ಸ್ವಲ್ಪಮಟ್ಟಿಗೆ ನೈತಿಕ ಹಾಗೂ ಆರೋಗ್ಯದ ಕಾರಣಗಳ ಆಧಾರದ ಮೇಲೆ ಆಯ್ಕೆಮಾಡಲಾಗುತ್ತದೆ. ಅತ್ಯಂತ ಸಾಮಾನ್ಯ ಸಂಶ್ಲೇಷಿತ ತುಂಬುವಸ್ತುಗಳೆಂದರೆ ಫ಼ೋಮ್, ಸಂಶ್ಲೇಷಿತ ಪ್ಲಾಸ್ಟಿಕ್ ನಾರುಗಳು (ಸಾಮಾನ್ಯವಾಗಿ ಪಾಲಿಯೆಸ್ಟರ್) ಮತ್ತು ಸ್ನಿಗ್ಧ ಸ್ಥಿತಿಸ್ಥಾಪಕ ಫ಼ೋಮ್ ಹಾಗೂ ಲೇಟೆಕ್ಸ್.

## ಉಲ್ಲೇಖಗಳು
ವರ್ಗ:ಹಾಸಿಗೆ ವಸ್ತುಗಳು
ಆರ್ಥರ್ ಐಕಿನ್

**ಆರ್ಥರ್ ಐಕಿನ್**  ಅವರು ರಸಾಯನಶಾಸ್ತ್ರಜ್ಞ, ಖನಿಜಶಾಸ್ತ್ರಜ್ಞ, ಮತ್ತು ವೈಜ್ಞಾನಿಕ ಬರಹಗಾರರಾಗಿದ್ದರು. ರಾಸಾಯನಿಕ ಸಮಾಜದ ಸಂಸ್ಥಾಪಕರಾಗಿದ್ದರು. ಅವರು ೧೮೪೧ರಲ್ಲಿ ಆ ಸಂಸ್ಥೆಯ ಸಂಪತ್ತಾಗಿ ಮಾರ್ಪಟ್ಟರು. ಐಕಿನ್ ಲಂಡನಿನ ರಾಷ್ಟ್ರಪತಿಯಾಗಿಯೂ ಸೇವೆ ಸಲ್ಲಿಸಿದ್ದಾರೆ.

=ಜೀವನ=
ಆರ್ಥರ್ ಐಕಿನ್ ಇವರು ೧೯ ಮೇ ೧೭೭೩ ಯಲ್ಲಿ ವಾರಿಂಗ್ಟನಲ್ಲಿ ಜನಿಸಿದರು. ಇವರು ಯುನಿಟರಿಯನ್ನರ ಸಾಹಿತ್ಯಿಕ ಕುಟುಂಬದಲ್ಲಿ ಜನಿಸಿದರು. ಇವರ ತಂದೆ ಡ್ರೊ ಜಾನ್ ಅಕಿನ್ ಇವರು ಒಬ್ಬ ವೈದ್ಯರು, ಇತಿಹಾಸಕಾರರು ಮತ್ತು ಲೇಖಕರಾಗಿದ್ದರು. ಇವರ ಸಹೋದರಿ ಲುಸಿ ಐತಿಹಾಸಿಕ ಬರಹಗಾರ್ತಿ. ಆರ್ಥರ್ ಐಕಿನ್ ಹಾಕ್ನಿಯಲ್ಲಿನ ಕಾಲೇಜಿನಲ್ಲಿ ಜೋಸೆಫ್ ಎಂಬ ಪಾದ್ರಿಯ ಅಡಿಯಲ್ಲಿ ರಸಾಯನಶಾಸ್ತ್ರವನ್ನು ಅಧ್ಯಯನ ಮಾಡಿದರು. ನಂತರ ವಿಜ್ಞಾನದ ಪ್ರಾಯೋಗಿಕ ಅನ್ವಯಗಳಿಗೆ ಗಮನ ನೀಡಿದರು. ಮೂವತ್ತೆರಡು ವರ್ಷಗಳ  ಕಾಲ ಗೈ ಆಸ್ಪತ್ರೆಯಲ್ಲಿ  ರಸಾಯನಶಾಸ್ತ್ರದಲ್ಲಿ ಐಕಿನ್  ಉಪನ್ಯಾಸಕರಾಗಿದ್ದರು. ಅವರು ೧೮೦೧ರಲ್ಲಿ ಬ್ರಿಟಿಷ್  ಖನಿಜಶಾಸ್ತ್ರ ಸಮಾಜದ  ಅಧ್ಯಕ್ಷರಾಗಿದ್ದರು. ೧೮೦೩ ರಿಂದ ೧೮೦೮ ರವರೆಗೆ ಅವರು ವಾರ್ಷಿಕ ವಿಮರ್ಶೆಯ ಸಂಪಾದಕರಾಗಿದ್ದರು. ೧೮೦೫ ಐಕಿನ್ ಲಂಡನ್ ಸಂಸ್ಥೆಯಲ್ಲಿ ಪ್ರವರ್ತಕರಾಗಿದ್ದರು. ಹಾಗೆ ಇವರು ೧೮೦೭ ರಲ್ಲಿ ಲಂಡನ್ನಲ್ಲಿ ಭೌಗೋಳಿಕ ಸಮಾಜದ ಸಂಸ್ಥಾಪಕರಲ್ಲಿ ಒಬ್ಬರಾಗಿದ್ದರು. ಹಾಗೆ ರೆಕ್ಕಿನ್ ಮತ್ತು ಶ್ರೊಪ್ಕೆರೈ ಕಲ್ಲಿದ್ದಲು ಕ್ಷೇತ್ರದ ಮೇಲೆ ಪೇಪರ್ಸ್ ಕೊಡುಗೆ ನೀಡಿದರು. ೧೮೧೪ರಲ್ಲಿ ಇವರ ಖನಿಜಶಾಸ್ತ್ರದ ಕೈಪಿಡಿಯನ್ನು ಪ್ರಕಟಿಸಲಾಯಿತು. ಹಾಗೆ ಇವರು ಲಂಡನ್ ನ ರಾಸಾಯನಿಕ ಸಮಾಜದ ಸ್ಥಾಪಕರಾಗಿದ್ದರು. ಬ್ರಿಟಿಷ್ ಖನಿಜಶಾಸ್ತ್ರದ ಸಮಾಜ, ಲಂಡನ್  ಸಂಸ್ಥೆ ಮತ್ತು ಭೌಗೋಳಿಕ ಸಮಾಜದೊಂದಿಗೆ  ತಮ್ಮ ಕೆಲಸವನ್ನು ನಿರ್ವಹಿಸಿದರು. ಹಾಗೆ ಐಕಿನ್ ಬರಹಗಾರ,ಭಾಷಂತರಕಾರ ಮತ್ತು ಉಪನ್ಯಾಸಕರಾಗಿ  ಕಾರ್ಯ ನಿರ್ವಹಿಸಿದ್ದಾರೆ.

=ನಿಧನ=
೧೫ ಎಪ್ರಿಲ್ ೧೮೫೪ ಲಂಡನ್ನಲ್ಲಿ  ವಿಧಿವಶರಾದರು.

=ಪ್ರಕಟನೆಗಳು=
*ನಾರ್ತ್ ವೇಲ್ಸ್ ಮೂಲಕ ಪ್ರಮಾಣ ಜರ್ನಲ್ ಮತ್ತು ಖನಿಜಶಾಸ್ತ್ರ ಮತ್ತು ನೈಸರ್ಗಿಕ ಇತಿಹಾಸದ ಇತರ ಶಾಖೆಗಳಲ್ಲಿ ವೀಕ್ಷಣೆ
*ಖನಿಜಗಳ ಬಗ್ಗೆ ಕೈಪಿಡಿ
*ರಸಾಯನಶಾಸ್ತ್ರದ ಮತ್ತು ಖನಿಜಶಾಸ್ತ್ರದ ನಿಘಂಟು 
*ರೀಸ್ನ ಸೈಕ್ಲೋಪೀಡಿಯಕ್ಕಾಗಿ ಅವರ, ಭೂವಿಜ್ಞಾನ ಮತ್ತು ಖನಿಜಶಾಸ್ತ್ರದ ಬಗ್ಗೆ ಲೇಖನವನ್ನು ಬರೆದಿದ್ದಾರೆ.

=ಉಲ್ಲೇಖಗಳು=

ವರ್ಗ:ವಿಜ್ಞಾನಿಗಳು
ಪಿಯರೆ ನ್ಯಾಂಟೆರ್ಮೆ

**ಪಿಯರೆ ನ್ಯಾಂಟೆರ್ಮೆ** (೭ ಸೆಪ್ಟೆಂಬರ್ ೧೯೫೯ - ೩೧ ಜನವರಿ ೨೦೧೯) ಒಬ್ಬ ಫ್ರೆಂಚ್ ವ್ಯಾಪಾರ ಕಾರ್ಯನಿರ್ವಾಹಕರಾಗಿದ್ದರು. ಅವರು ಜಾಗತಿಕ ನಿರ್ವಹಣಾ ಸಲಹಾ ಮತ್ತು ವೃತ್ತಿಪರ ಸೇವಾ ಸಂಸ್ಥೆಯಾದ ಆಕ್ಸೆಂಚರ್‌ನ ಅಧ್ಯಕ್ಷ ಮತ್ತು ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ (ಸಿ‌ಇಒ) ಆಗಿದ್ದರು.

## ಆರಂಭಿಕ ಜೀವನ 
ನ್ಯಾಂಟೆರ್ಮೆ ೧೯೫೯ ರಲ್ಲಿ ಫ್ರಾನ್ಸ್‌ನಲ್ಲಿ ಜನಿಸಿದರು. ಅವರು ಪ್ಯಾರಿಸ್‌ನ ಇಎಸ್‌ಇಸಿ ಬಿಸಿನೆಸ್ ಸ್ಕೂಲ್ (*ಎಕೋಲ್ ಸೂಪರಿಯೇರ್ ಡೆಸ್ ಸಯಾನ್ಸ್ ಎಕೋನಾಮಿಕ್ಸ್ ಎಟ್ ಕಾಮರ್ಶಿಯೇಲ್ಸ್*)ನಲ್ಲಿ ಶಿಕ್ಷಣ ಪಡೆದು ೧೯೮೧ ರಲ್ಲಿ ಮ್ಯಾನೇಜ್‌ಮೆಂಟ್‌ನಲ್ಲಿ ಮಾಸ್ಟರ್ ಡಿಗ್ರಿ ಪಡೆದರು.

## ಆಕ್ಸೆಂಚರ್‌ನಲ್ಲಿ ವೃತ್ತಿ
೧೯೮೩ ರಲ್ಲಿ, ನ್ಯಾಂಟೆರ್ಮೆ ಅವರು ಸಮಾಲೋಚನಾ ಸಂಸ್ಥೆಯಾದ ಅಕ್ಸೆಂಚರ್ (ಆಂದು ಅದನ್ನು ಆಂಡರ್ಸನ್ ಕನ್ಸಲ್ಟಿಂಗ್ ಎಂದು ಕರೆಯಲಾಗುತ್ತಿತ್ತು) ನಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ೧೯೯೩ ಮತ್ತು ೨೦೦೫ ರ ನಡುವೆ, ಯುರೋಪ್, ಆಫ್ರಿಕಾ ಮತ್ತು ಲ್ಯಾಟಿನ್ ಅಮೆರಿಕದ ವ್ಯವಸ್ಥಾಪಕ ನಿರ್ದೇಶಕರು ಮತ್ತು ವಿಮಾ ಉದ್ಯಮ ಗುಂಪಿನ ಜಾಗತಿಕ ವ್ಯವಸ್ಥಾಪಕ ನಿರ್ದೇಶಕರು ಸೇರಿದಂತೆ ಸಂಸ್ಥೆಯ ಹಣಕಾಸು ಸೇವೆಗಳ ಅಭ್ಯಾಸದಲ್ಲಿ ನ್ಯಾಂಟೆರ್ಮೆ ಹಲವಾರು ಸ್ಥಾನಗಳನ್ನು ಹೊಂದಿದ್ದರು.

೨೦೦೭ ರಲ್ಲಿ, ನಾಂಟರ್ಮೆ ಅವರನ್ನು ಬ್ಯಾಂಕಿಂಗ್, ವಿಮೆ ಮತ್ತು ಬಂಡವಾಳ ಮಾರುಕಟ್ಟೆಗಳಲ್ಲಿ ಕ್ಲೈಂಟುಗಳ ಮೇಲೆ ಕೇಂದ್ರೀಕರಿಸಿದ ಅಕ್ಸೆಂಚರ್‌ನ ಜಾಗತಿಕ ಹಣಕಾಸು ಸೇವೆಗಳ ಕಾರ್ಯಾಚರಣೆ ಗುಂಪಿನ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ನೇಮಕ ಮಾಡಲಾಯಿತು. ಅಕ್ಟೋಬರ್ ೨೦೧೦ ರಲ್ಲಿ, ಆಕ್ಸೆಂಚರ್‌ನ ಮುಂದಿನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ನಾಂಟೆರ್ಮೆ ಕಾರ್ಯನಿರ್ವಹಿಸುತ್ತಾರೆ ಎಂದು ಕಂಪನಿಯು ಘೋಷಿಸಿತು, ಆ ಸಮಯದಲ್ಲಿ ಅವರು ನಿರ್ದೇಶಕರ ಮಂಡಳಿಯ ಸದಸ್ಯರಾದರು. ಮತ್ತು ಫೆಬ್ರವರಿ ೨೦೧೩ ರಲ್ಲಿ ಅಧ್ಯಕ್ಷರ ಹೆಚ್ಚುವರಿ ಪಾತ್ರವನ್ನು ವಹಿಸಿಕೊಂಡರು. ಅವರು ಒಟ್ಟು ೩೬ ವರ್ಷಗಳ ಕಾಲ ಆಕ್ಸೆಂಚರ್ ನಲ್ಲಿ ಕೆಲಸ ಮಾಡಿದರು.

## ಇತರ ಚಟುವಟಿಕೆಗಳು
ನ್ಯಾಂಟೆರ್ಮೆ ಫ್ರಾನ್ಸ್‌ನ ಅತಿದೊಡ್ಡ ಉದ್ಯೋಗ ದಾತರ ಸಂಘಟನೆಯಾದ ಮೂವ್ಮೆಂಟ್ ಡೆಸ್ ಎಂಟ್ರಪ್ರೈಸಸ್ ಡೆ ಫ್ರಾನ್ಸ್ (ಎಮ್‌ಇಡಿಇಎಫ್) ನಲ್ಲಿ ಭಾಗವಹಿಸಿದ್ದರು ಮತ್ತು ೨೦೦೫ ರಿಂದ ೨೦೧೩ ರವರೆಗೆ ಈ ಸಂಘಟನೆಯ ಆರ್ಥಿಕ ವ್ಯವಹಾರಗಳು ಮತ್ತು ಸಾರ್ವಜನಿಕ ಹಣಕಾಸುಗಳ ಆಯೋಗದ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು.

ನಾಂಟೆರ್ಮ್ ಬಿ೨೦ ಸಮ್ಮಿಟ್‌ಗಳ ಕೆಲವು ಕಾರ್ಯದಲ್ಲಿ ಸೇವೆ ಸಲ್ಲಿಸಿದ್ದಾರೆ ಮತ್ತು ಬಿ೨೦ ಗ್ರೀನ್ ಗ್ರೋತ್ ಆಕ್ಷನ್ ಅಲ್ಲಿನ ನಿರ್ವಾಹಕ ಸಮಿತಿಯ ಸದಸ್ಯರಾಗಿದ್ದಾರೆ. ಈ ಸಮಿತಿಯು ಪರಿಸರ ಹಾಗೂ ಸಾಮಾಜಿಕ ನ್ಯಾಯದ ಕ್ಷೇತ್ರದಲ್ಲಿ ಖಾಸಗಿ ನಿಧಿಯ ಅಗತ್ಯತೆಯ ಕುರಿತು ಕಾರ್ಯ ನಡೆಸಲು ವಿಶ್ವ ಆರ್ಥಿಕ ವೇದಿಕೆಯ ಮೂಲಕ ಪ್ರಾರಂಭಗೊಂಡಿದೆ. ಅವರು ಅಲಯನ್ಸ್‌ನ ಎನರ್ಜಿ ಎಫಿಷಿಯನ್ಸಿ ವರ್ಕಿಂಗ್ ಗ್ರೂಪ್‌ನ ಸಹ-ಅಧ್ಯಕ್ಷರಾಗಿದ್ದರು ಮತ್ತು ಆರ್ಥಿಕ ನೀತಿ ಕಾರ್ಯ ಗುಂಪಿನ ಸದಸ್ಯರಾಗಿ ಸೇವೆ ಸಲ್ಲಿಸಿದರು. ಯುರೋಪ್ ಮತ್ತು ಅಮೆರಿಕದ ನಡುವಿನ ವ್ಯಾಪಾರವನ್ನು ಉತ್ತೇಜಿಸಲು ನೀತಿಗಳನ್ನು ರೂಪಿಸುವ ಸಿಇಒಗಳ ಸಮೂಹವಾದ ಟ್ರಾನ್ಸ್‌ಅಟ್ಲಾಂಟಿಕ್ ಬಿಸಿನೆಸ್ ಡೈಲಾಗ್‌ನ ಮಂಡಳಿಯ ಸದಸ್ಯರಾಗಿಯೂ ಅವರು ಕಾರ್ಯನಿರ್ವಹಿಸಿದರು.

## ಆರೋಗ್ಯ ಕಾಳಜಿ ಮತ್ತು ಸಾವು
೨೦೧೬ ರಲ್ಲಿ ನಾಂಟೆರ್ಮೆಗೆ ಕೊಲೊನ್ ಕ್ಯಾನ್ಸರ್ ಇರುವುದು ಪತ್ತೆಯಾಯಿತು. ಸಿ‌ಇಒ ಆಗಿ ಕೆಳಗಿಳಿದ ಇಪ್ಪತ್ತು ದಿನಗಳ ನಂತರ, ೩೧ ಜನವರಿ ೨೦೧೯ ರಂದು, ಪ್ಯಾರಿಸ್‌ನಲ್ಲಿ ೫೯ ನೇ ವಯಸ್ಸಿನಲ್ಲಿ ನ್ಯಾಂಟೆರ್ಮೆ ನಿಧನರಾದರು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಸಣ್ಣ ಕರುಳು

## ಪರಿಚಯ 
thumb|ಸಣ್ಣ ಕರುಳಿನ ಭಾಗಗಳು
ಸಣ್ಣ ಕರುಳು, ಹೊಟ್ಟೆ ಮತ್ತು ದೊಡ್ಡ ಕರುಳಿನ ನಡುವಿನ ಜೀರ್ಣಾಂಗವ್ಯೂಹದ ಭಾಗವಾಗಿದೆ, ಮತ್ತು ಅಲ್ಲಿ ಹೆಚ್ಚಿನ ಆಹಾರ ಸೇವನೆಯು ನಡೆಯುತ್ತದೆ.

## ಭಾಗಗಳು 
ಸಣ್ಣ ಕರುಳಿನಲ್ಲಿ ಮೂರು  ಭಾಗಗಳಿವೆ - ಡ್ಯುಯೊಡಿನಮ್, ಜೆಜುನಮ್, ಮತ್ತು ಇಲಿಯಂ. ಸಣ್ಣ ಕರುಳಿನ ಕಡಿಮೆ ಭಾಗವಾದ ಡ್ಯುಯೊಡಿನಮ್‌ನಲ್ಲಿ ಹೀರಿಕೊಳ್ಳುವಿಕೆಯು ಪ್ರಾರಂಭಗೊಂಡು ಡ್ಯುಯೊಡಿನಮ್‌ನ ಜೋತುಬಿದ್ದ ಸ್ನಾಯುವಿನಲ್ಲಿ ಕೊನೆಗೊಳ್ಳುತ್ತದೆ.

## ಜೀರ್ಣಕ್ರಿಯೆ 
thumb
ಆಹಾರ ಜಠರದಿಂದ ಸಣ್ಣ ಕರುಳಿಗೆ ಒಂದು ಗಂಟೆಯ ನಂತರ ಬರುಲು ಪ್ರಾರಂಭವಾಗುತ್ತದೆ, ಮತ್ತು ಎರಡು ಗಂಟೆಗಳ ನಂತರ ಹೊಟ್ಟೆ ಖಾಲಿಯಾಗುವುದು. ಆ ಆಹಾರ ಮುದ್ದೆಯಾಗಿರುವ ಆಮ್ಲಪಿಷ್ಟದ ಗಂಜಿ, ಭಾಗಶಃ ಜೀರ್ಣವಾಗಿರುವ ಅರೆ ದ್ರವ ಆಮ್ಲರಸದಿಂದ ಕೂಡಿದ್ದು ತೀಕ್ಷ್ಣವಾಗಿರುತ್ತದೆ. ಸಣ್ಣ ಕರುಳಿನ ಪಿಎಚ್ (ಆಮ್ಲತೆಯ ಪ್ರಮಾಣ) ಮುಂದಿನ ಜೀರ್ಣಕ್ರಿಯೆಗೆ ನಿರ್ಣಾಯಕವಾಗಿರುತ್ತದೆ. ಜೀರ್ಣಕಾರಿ ಕಿಣ್ವಗಳನ್ನು ಸಕ್ರಿಯಗೊಳಿಸುವ ಸಲುವಾಗಿ ಆಮ್ಲದ್ರವವನ್ನು ಸಮತೋಲಿತ (ಆಮ್ಲತೆಯನ್ನು ಪೂರ್ಣ ಕಡಿಮೆಮಾಡುವುದು) ಸ್ಥಿತಿಗೆ ತರುವ ಅಗತ್ಯವಿರುತ್ತದೆ. ಹೊಟ್ಟೆ ಬಿಡುಗಡೆ ಮಾಡಿದ ಆಹಾರದಲ್ಲಿ ಆಮ್ಲರಸ ಇರುವುದರಿಂದ ಅದನ್ನು ಕಡಿಮೆ ಪಿಎಚ್, ಮತ್ತು ಹೆಚ್ಚು ಕ್ಷಾರೀಯ ಮಾಡಲು ಆಹಾರಕ್ಕೆ ಪ್ಯಾಂಕ್ರಿಯಾಟಿಕ್ ನಾಳದಿಂದ ಬ್ರೂನರ್ಳ ಗ್ರಂಥಿಗಳು ಬೈಕಾರ್ಬನೇಟ್ ಅನ್ನು ಸ್ರವಿಸುತ್ತವೆ. ಈ ಡ್ಯುಯೊಡಿನಮ್ ಗ್ರಂಥಿಗಳು ಸ್ರವಿಸಿದ ಬೈಕಾರ್ಬನೇಟ್ ಭರಿತ ಲೋಳೆಯ ಸ್ರಾವದಲ್ಲಿ ಸಂಯೋಜಿತ ಪಿತ್ತರಸ ಸೇರ್ಪಡೆಯೊಂದಿಗೆ ಚಿಕ್ಕ ಕರುಳಿನಲ್ಲಿರುವ ರಸಭರಿತ ಆಹಾರದ ಆಮ್ಲ ಕಡಿಮೆಮಾಡಿ ಗ್ಯಾಸ್ಟ್ರಿಕ್ ಆಮ್ಲದಿಂದ ಕರುಳಿಗೆ ಹಾನಿಯಾಗದಂತೆ ಮಾಡುವುದು. ಕರುಳಿನ ಒಳಪದರಕ್ಕೆ ಲೋಳೆಯ ಘಟಕವು ಲೋಳೆಯನ್ನು ಸ್ರವಿಸಿ ಕರುಳಿನ ಗೋಡೆಗಳಲ್ಲಿ ಆಹಾರ ಜಾರುವಂತೆ ಮಾಡುತ್ತವೆ. ಸಣ್ಣಕರುಳು ಆಹಾರವನ್ನು ಕೇವಲ ಪಚನ ಮಾಡುವ ಕೆಲಸ ಒಂದನ್ನೇ ಮಾಡುವುದಿಲ್ಲ. ಅದನ್ನು ರಕ್ತಗತ ಮಾಡುವ ೯೦ ರಷ್ಷು ಹೊಣೆಯನ್ನು ಹೊತ್ತಿದೆ. ಅದರ ಒಳಮೈಯಲ್ಲಿ ಅಸಂಖ್ಯ ಸೂಕ್ಷ್ಮ ಮೊಗ್ಗುಗಳಂತಿರುವ ಲೋಮಕುಡಿಗಳಿವೆ. ಅವುಗಳೊಳಗೆ ಅತ್ಯಂತ ಸೂಕ್ಷ್ಮವಾದ ರಕ್ತನಾಳಗಳು ಪಸರಿಸಿವೆ. ಈ ರಕ್ತನಾಳಗಳ ನಡುನಡುವೆ *ಲೆಕ್ಟೀಲು*ಗಳೆಂಬ ಆಹಾರನಾಳಗಳಿವೆ. ಅಲ್ಲಿ ನರಗಳ ಕುಡಿಗಳೂ ಇವೆ. ಅವು ಲೋಮದೊಳಗೆ ಹಬ್ಬಿಕೊಂಡಿರುತ್ತವೆ. ಈ ಬಗೆ ಅದ್ಭುತ ಏರ್ಪಾಟಿನಿಂದ ಆಹಾರವನ್ನು ರಕ್ತಕ್ಕೆ ಒದಗಿಸುವ ಬಹು ದೊಡ್ಡ ಕೆಲಸ ಇಲ್ಲಿ ನಡೆಯುತ್ತದೆ. ಇಲ್ಲಿ ಸೂಕ್ಷ್ಮ ರಕ್ತನಾಳಗಳೂ ಲೆಕ್ಟೀಲುಗಳೂ ಜೊತೆಗೂಡಿ ಕೆಲಸಮಾಡುತ್ತವೆ. ಕರುಳಿನ ಒಳಗಡೆ ಇರುವ ಸೂಕ್ಷ್ಮ ಲೋಮನಾಳಗಳ ಮೈತುಂಬ ಸಣ್ಣಸಣ್ಣ ಕಣಗಳಿವೆ. ಅಲ್ಲಿ ಪಚನಗೊಂಡ ಗ್ಲಿಜರೀನ, ಕೊಬ್ಬಿನಂತಹ ವಸ್ತುಗಳು ಬೆರೆತು ಹಾಲಿನಂಥ ದ್ರವವಾಗುತ್ತದೆ. ಅದನ್ನು *ಲೆಕ್ಟೀಲ್* (ಲೆಕ್ಟೊ=ಹಾಲು) ಎಂಬ ದುಗ್ಧನಾಳ ಸೂಕ್ಷ್ಮ ರಕ್ತನಾಳಗಳಿಗೆ ಒದಗಿಸುತ್ತವೆ.

## ಗಾತ್ರ ಹಾಗೂ ಹೀರಿಕೊಳ್ಳುವಿಕೆ 
ಸಣ್ಣ ಕರುಳಿನ ಉದ್ದವು ೯.೮೫ ಮೀ (೩೨.೩ ಅಡಿ) ನಿಂದ ೧೦.೪೯ ಮೀ (೩೪.೪ ಅಡಿ) ವರೆಗೆ ಬಹಳ ಭಿನ್ನವಾಗಿರುತ್ತದೆ. ಜೀವಂತ ವ್ಯಕ್ತಿಯಲ್ಲಿ ಸಣ್ಣ ಕರುಳಿನ ವಿಶಿಷ್ಟವಾದ ಉದ್ದ ೩ ಮೀ - ೫ ಮೀ ಆಗಿದೆ. ವ್ಯಕ್ತಿಯ ಎತ್ತರದ ಮೇಲೆ ಸಣ್ಣ ಕರುಳಿನ ಉದ್ದವು ಅವಲಂಬಿತವಾಗಿರುತ್ತದೆ. ಎತ್ತರದ ಜನರು ಸಾಮಾನ್ಯವಾಗಿ ಉದ್ದವಾದ ಸಣ್ಣ ಕರುಳನ್ನು ಹೊಂದಿರುತ್ತಾರೆ. ಇದು ಪಿತ್ತರಸ ಮತ್ತು ಪ್ಯಾಂಕ್ರಿಯಾಟಿಕ್ ರಸವನ್ನು ಮೇದೋಜೀರಕ ನಾಳದ ಮೂಲಕ ಪಡೆಯುತ್ತದೆ, ಇದು ಒಡಿಡಿಯ ಸ್ಪಿನ್ಸ್ಟರ್ನಿಂದ ನಿಯಂತ್ರಿಸಲ್ಪಡುತ್ತದೆ. ಸಣ್ಣ ಕರುಳಿನ ಪ್ರಾಥಮಿಕ ಕಾರ್ಯವು ಆಹಾರದಿಂದ ಪೌಷ್ಟಿಕಾಂಶಗಳು ಮತ್ತು ಖನಿಜಗಳ ಹೀರಿಕೊಳ್ಳುವಿಕೆ. ಇದರ ಸಣ್ಣ ಬೆರಳಿನಂತಹ ಮುಂಚಾಚುವಿಕೆಯೇ ವಿಲ್ಲಿ. ಇಲ್ಲಿನ ಲೋಮ (ಲೋಮಕುಡಿ) ಗಳಲ್ಲಿ ಪ್ರೊಟೀನುಗಳಿಂದ ಎಮಿನೊ ದ್ರಾವಕಗಳು ಸಿದ್ಧವಾಗುತ್ತವೆ. ಹೀಗೆ ಸಣ್ಣಕರುಳಿನಲ್ಲಿ ಬಹುಮುಖವಾದ ಕಾರ್ಯಗಳು ನಡೆಯುತ್ತವೆ. ಸಣ್ಣಕರುಳಿನ ಗೋಡೆಗಳು ಉಂಗುರಾಕೃತಿಯ ಸ್ನಾಯುಗಳಿಂದ ರಚನೆಗೊಂಡಿದ್ದು ಪಚನಗೊಂಡ ಆಹಾರವನ್ನು ಕ್ರಮಾಗತ ಸಂಕೋಚನದಿಂದ ಮುಂದೆಮುಂದಕ್ಕೆ ತಳ್ಳುತ್ತದೆ. ಮುಂದುವರಿದ ಆಹಾರವು ಮುಂದಿನ ಭಾಗ ದೊಡ್ಡ ಕರುಳಿಗೆ ಸೇರುತ್ತದೆ.

## ಉಲ್ಲೇಖಗಳು 
ವರ್ಗ:ಅಂಗಗಳು
ಕಷಾಯ

**ಕಷಾಯ**ವು ಆಯುರ್ವೇದದಲ್ಲಿ ವ್ಯಾಪಕವಾಗಿ ಬಳಸಲಾದ ಔಷಧ ಪ್ರಮಾಣದ ರೂಪ ಮತ್ತು ಯಾವುದೇ ಒಂದು ನಿರ್ದಿಷ್ಟ ಆಯುರ್ವೇದಿಕ ಔಷಧಿಯನ್ನು ಸೂಚಿಸುವುದಿಲ್ಲ, ಬದಲಾಗಿ ಆಯುರ್ವೇದದಲ್ಲಿ ಇದು ವಿವಿಧ ಪ್ರಕಾರಗಳ ಔಷಧೀಯ ಪೇಯಕ್ಕೆ ಬಳಸಲಾದ ಜಾತಿವಾಚಕ ಶಬ್ದವಾಗಿದೆ. ಕಷಾಯವು ಒಂದೇ ಮೂಲಿಕೆ ಅಥವಾ ಮೂಲಿಕೆಗಳ ಗುಂಪಿನ ನೀರಿನ ಕಾಢೆ ಅಥವಾ ನೀರಿನ ಸಾರವನ್ನು ಸೂಚಿಸುತ್ತದೆ. ಇದನ್ನು ಅಜೀರ್ಣ, ಕೆಮ್ಮು, ನೆಗಡಿ ಇತ್ಯಾದಿಗಳಂತಹ ಕಾಯಿಲೆಗಳಿಗೆ ಬಳಸಬಹುದು. ಇದು ದೀರ್ಘಕಾಲದಿಂದ ಬಳಸಲಾಗುತ್ತಿರುವ ಔಷಧಿಯ ಒಂದು ಪ್ರಾಚೀನ ರೂಪವಾಗಿದೆ. ಅನೇಕ ಕಷಾಯಗಳು ಬಹಳ ಕಹಿ ರುಚಿಯನ್ನು ಹೊಂದಿರುತ್ತವೆ ಮತ್ತು ದ್ರವವು ಗಾಢ ಬಣ್ಣದ್ದಾಗಿರುತ್ತದೆ. ಇದನ್ನು ಮುಖ್ಯವಾಗಿ ದಕ್ಷಿಣ ಭಾರತದ ಮತ್ತು ಬಂಗಾಳಿ ಕುಟುಂಬಗಳು ಬಳಸುತ್ತವೆ. ಭಾರತದ ಇತರ ಸಂಸ್ಕೃತಿಗಳಲ್ಲಿ ಇದನ್ನು ಕ್ವಾಥ್ ಅಥವಾ ಕಾಢಾ ಎಂದೂ ಕರೆಯಲಾಗುತ್ತದೆ.

ಕಷಾಯವನ್ನು ತಯಾರಿಸಲು ಅನೇಕ ಸರಾಗವಾಗಿ ಬಳಸಲಾಗುವ ಅಡುಗೆ ಸಂಬಾರ ಪದಾರ್ಥಗಳು ಮತ್ತು ಮೂಲಿಕೆಗಳನ್ನು ಬಳಸಲಾಗುತ್ತದೆ, ಉದಾಹರಣೆಗೆ ಬೇವಿನ ಎಲೆಗಳು, ಶುಂಠಿ, ಬೆಳ್ಳುಳ್ಳಿ, ದಾಲ್ಚಿನ್ನಿ, ಲವಂಗ, ಹಿಪ್ಪಲಿ, ತುಳಸಿ, ಕರಿಮೆಣಸು ಇತ್ಯಾದಿ. ಕಷಾಯವನ್ನು ತಯಾರಿಸುವಲ್ಲಿ ಈ ಸಾಮಾನ್ಯ ಹಂತಗಳು ಇರುತ್ತವೆ: ಸರಿಯಾದ ಸೂತ್ರದ ಪ್ರಕಾರ ಸರಿಯಾದ ಮೂಲಿಕೆಗಳನ್ನು ಗುರುತಿಸಬೇಕು ಮತ್ತು ಅವನ್ನು ಸಂಗ್ರಹಿಸಬೇಕು; ಕಚ್ಚಾ ಮೂಲಿಕೆಗಳನ್ನು ಶುದ್ಧ ನೀರಿನಿಂದ ಆಮೂಲಾಗ್ರವಾಗಿ ತೊಳೆಯಬೇಕು; ಕ್ರಿಮಿರಹಿತವಾದ ಪರಿಸರದಲ್ಲಿ ಮೂಲಿಕೆಗಳನ್ನು ಸರಿಯಾಗಿ ಒಣಗಿಸಬೇಕು; ಸೂತ್ರದ ಪ್ರಕಾರ ಪದಾರ್ಥಗಳನ್ನು ನಿಖರವಾಗಿ ತೂಕ ಮಾಡಬೇಕು; ಪದಾರ್ಥಗಳನ್ನು ಒರಟಾದ ಪುಡಿಯಾಗಿ ಅರೆಯಬೇಕು; ಸೂತ್ರದ ಪ್ರಕಾರ ಕಟ್ಟುನಿಟ್ಟಾಗಿ ಪುಡಿಯನ್ನು ಸೂಕ್ತವಾದ ನೀರಿನ ಪ್ರಮಾಣದಲ್ಲಿ ಮಿಶ್ರಣಮಾಡಿ; ಸೂತ್ರದಲ್ಲಿ ಸೂಚಿಸಲಾದಂತೆ ನಿಖರವಾದ ಸಾರತೆಗೆ ಕಡಿಮೆಯಾಗುವವರೆಗೆ ದ್ರಾವಣವನ್ನು ಕುದಿಸಿ; ಮಿಶ್ರಣದ ಗುಣಗಳನ್ನು ಪರೀಕ್ಷಿಸಿ ಮತ್ತು ಅಪೇಕ್ಷಿತ ನಿರ್ದಿಷ್ಟತೆಗಳನ್ನು ಸಾಧಿಸಲಾಗಿದೆಯೇ ಎಂಬುದನ್ನು ಪರಿಶೀಲಿಸಿ; ಸೂಕ್ತವಾದ ಸುತ್ತಲಿನ ಸ್ಥಿತಿಗಳಲ್ಲಿ ಸಂರಕ್ಷಿಸಿಡಿ.

## ಉಲ್ಲೇಖಗಳು
ವರ್ಗ:ಆಯುರ್ವೇದ
ಜಾನ್ ಅಲ್ಬೆರಿ

**ಜಾನ್ ಅಲ್ಬೆರಿ** ಎಫ್.ಆರ್.ಎಸ್ (೫ ಏಪ್ರಿಲ್ ೧೯೩೬-೩ ಡಿಸೆಂಬರ್ ೨೦೧೩) ಇವರು ಬ್ರಿಟಿಷ್ ಭೌತಶಾಸ್ತ್ರದ ರಸಾಯನಶಾಸ್ತ್ರಜ್ಞ.

=ಆರಂಬಿಕ ಜೀವನ=
ಜಾನ್ ಅಲ್ಬೆರಿ ಯವರು ೫ ಏಪ್ರಿಲ್ ೧೯೩೬ ರಂದು ಜನಿಸಿದರು. ಅವರು ವಿಂಚೆಸ್ಟರ್ ಕಾಲೇಜ್ ಹಾಗೂ ಆಕ್ಸ್ಫರ್ಡ್ ನ ಬಲಿವೋಲ್  ಕಾಲೇಜಿನಲ್ಲಿ  ತಮ್ಮ ವಿದ್ಯಾಭ್ಯಾಸವನ್ನು ಮಾಡಿದರು. ಹಾಗೆ ಅಲ್ಬೆರಿ ಯವರು ಡಿ.ಫಿಲ್ ಅನ್ನು ೧೯೬೦ ರಲ್ಲಿ  ಪ್ರಾರಂಭವಾದ ಆಕ್ಸ್ಫರ್ಡ್ ನ ರೋನಿ ಬೆಲ್ ನಲ್ಲಿ  ಕೈಗೊಂಡರು. 
=ಶೈಕ್ಷಣಿಕ ವೃತ್ತಿ=
೧೯೬೨ ಅಕ್ಟೋಬರ್ ಅಲ್ಬೆರಿ ಯನ್ನು  ವೆಯಿರ್ ಜೂನಿಯರ್  ರಿಸರ್ಚ್ ಫೆಲೋಶಿಪ್ ಗೆ ನೇಮಕ ಮಾಡಲಾಯಿತು. 
ಅಕ್ಟೋಬರ್ ೧೯೬೩ರಲ್ಲಿ ಆಕ್ಸ್ಫರ್ಡ್ ವಿಶ್ವವಿದ್ಯಾಲಯ ಕಾಲೇಜಿನಲ್ಲಿ ರಸಾಯನಶಾಸ್ತ್ರದಲ್ಲಿ ಫೆಲೋಶಿಪ್ ಮತ್ತು ಪ್ರೆಲೆಕ್ಟರ್ಶಿಪ್ಗೆ ನೇಮಿಸಲಾಯಿತು. ಅಲ್ಲಿ ಅವರು ಇ.ಜಿ ಬೋವೆನ್ ನ ಸಹೋದ್ಯೋಗಿಯಾಗಿದ್ದರು. ಅವರು ಯುನಿವರ್ಸಿಟಿ ಯಲ್ಲಿ  ಜೂನಿಯರ್ ಡೀನ್ ಮತ್ತು ಡೀನ್ ಆಗಿ ಸೇವೆ ಸಲ್ಲಿಸಿದರು. ೧೯೬೮ರಿಂದ ೧೯೭೫ರವರೆಗೆ  ಬೋಧಕರಾಗಿ ಸೇವೆ ಸಲ್ಲಿಸಿದ್ದಾರೆ. ಈ ಅವಧಿಯು ೧೯೭೫ರಲ್ಲಿ ನಾರ್ರಿಂಗ್ಟನ್ ಯುನಿವರ್ಸಿಟಿ ಕಾಲೇಜಿನಲ್ಲಿ ಅಂತ್ಯಗೊಂಡಿತು. 
ಅಲ್ಬೆರಿ ಮೂಲತಃ ನಾಟಕೀಯ ಕುಟುಂಬದಿಂದ  ಬಂದ ಇವರು ಕಾಲೇಜ್  ಕೊಠಡಿಯಲ್ಲಿ  ನಡೆದ ಯುನಿವರ್ಸಿಟಿ ಕಾಲೇಜ್ ಪ್ಲೇಯರ್ಸ್ ಯೂನಿವರ್ ರೆವ್ಯೂನ ಸಂಘಟಕರಾಗಿದ್ದರು. ಹಾಗೆ ಹಿರಿಯ ಸಂಘಟಕರಾಗಿದ್ದರು.  ಮತ್ತು ಎಕ್ಸ್ಟೈಮೆಂಟಲ್ ಥಿಯೇಟರ್ ಕ್ಲಬ್ನ  ನ ಚಿತ್ರಕಥೆಗಾರರಾಗಿದ್ದರು. ಇವರು ವೃತ್ತಿ ಜೀವನದ ಆರಂಭದಲ್ಲಿ ೧೯೬೨ರಲ್ಲಿ  ಬಿಟ್ ವಿಡಂಬನಾತ್ಮಕ ಹಾಸ್ಯ ದೂರದರ್ಶನ ಕಾರ್ಯಕ್ರಮವಾದ ದಟ್ ವಾಸ್ ದ ವೀಕ್ ದಟ್ ವಾಸ್ ಅಲ್ಬೆರಿ ಬರೆದಿದ್ದಾರೆ. ಆಕ್ಸ್ಫರ್ಡ್ ನಂತರ ಅಲ್ಬೆರಿ ೧೯೭೮ರಿಂದ ಲಂಡನ್ ನ ಇಂಪೀರಿಯಲ್ ಕಾಲೇಜಿನಲ್ಲಿ ಶಾರೀರಿಕ ರಸಾಯನಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು.
ಇದಾದ ನಂತರ ಅಲ್ಬೆರಿ ಇಂಪೀರಿಯರ್ ಕಾಲೇಜಿನಲ್ಲಿ  ರಸಾಯನಶಾಸ್ತ್ರದ ಬ್ಯಾರೆರ್ ವ್ಯಕ್ತಿ  ಆದರು. ಹಾಗೆ ರಾಯಲ್ ಸೊಸೈಟಿ ಯ ಭಾಗವಾಗಿದ್ದರು. ವಿಶ್ವವಿದ್ಯಾಲಯ ಕಾಲೇಜಿನ ಮೊದಲ ಮಾಸ್ಟರ್ ಆಗಿದ್ದರು. ಅವರು ಆಕ್ಸ್ಫರ್ಡ್ ಕಾಲೇಜಿನ ಗೌರವಾನಿತ್ವಕ  ವ್ಯಕ್ತಿ  ಆಗಿದ್ದರು. ಹಾಗೆ ಅವರ ೭೫ನೇ ಹುಟ್ಟುಹಬ್ಬವನ್ನು  ಆಕ್ಸ್ಫರ್ಡ್ ಕಾಲೇಜಿನಲ್ಲಿ  ನಡೆಸಲಾಗಿತ್ತು.

=ನಿಧನ=
ಅಲ್ಬೆರಿ ೩ ಡಿಸೆಂಬರ್ ೨೦೧೩ರಂದು ಕ್ಯಾನ್ಸರ್ ಕಾರಣದಿಂದ ನಿಧನರಾದರು. ೫ ಏಪ್ರಿಲ್ ೨೦೧೪ರಲ್ಲಿ  ಲೆಸ್ಸಿ ಮಿಂಚೆಲ್ ಮತ್ತು ರಾಬರ್ಟ್ ಹಿಲ್ಮನ್ರವರ ಗೌರವದೊಂದಿಗೆ ಆಕ್ಸ್ಫರ್ಡ್ ನಲ್ಲಿ  ವರ್ಜಿನ ವಿಶ್ವವಿದ್ಯಾಲಯ ಚರ್ಚ್  ಸೇಂಟ್ ಮೇರಿಯಲ್ಲಿ ಸ್ಮಾರಕ ಸ್ಥಾಪಿಸಿದರು. 
=ಪುಸ್ತಕಗಳು=
*ರಿಂಗ್-ಡಿಸ್ಕ್ ಎಲೆಕ್ಟ್ರೋಡ್ಸ್,ಎಮ್.ಎಲ್. ಹಿಚ್ಮನ್,ಆಕ್ಸ್ಫರ್ಡ್ ಯುನಿವರ್ಸಿಟಿ ಪ್ರೆಸ್,೧೯೭೧(ಐ.ಎಸ್. ಬಿ.ನ್ ೦-೧೯-೮೫೫೩೪೯-೮)
*ಎಲೆಕ್ಟ್ರೋಡ್ ಕೈನೆಟಿಕ್ಸ್ ಪ್ರೆಸ್,ಆಕ್ಸ್ಫರ್ಡ್ ಯುನಿವರ್ಸಿಟಿ ಪ್ರೆಸ್,೧೯೭೫(ಐ.ಎಸ್.ಬಿ.ನ್ ೦-೧೯-೮೫೫೪೩೩-೮) 
=ಉಲ್ಲೇಖಗಳು=
*https://www.telegraph.co.uk/news/obituaries/science-obituaries/10516978/Professor-John-Albery-obituary.html
*http://www.wikiwand.com/en/John_Albery
*http://www.chem.ox.ac.uk/news/John-Albery.html 
*https://www.imdb.com/name/nm0016797/

ವರ್ಗ:ವಿಜ್ಞಾನಿಗಳು
ಕ್ರಿಸ್ಟಿನ್ ಹಾನಾ

'*ಕ್ರಿಸ್ಟಿನ್ ಹಾನಾ** (ಜನನ: ಸೆಪ್ಟೆಂಬರ್ ೨೫, ೧೯೬೦) ಓರ್ವ ಅಮೆರಿಕನ್ ಬರಹಗಾರ್ತಿ/ಸಾಹಿತಿಯಾಗಿದ್ದಾರೆ. ******ಗೋಲ್ಡನ್ ಹಾರ್ಟ್*', '*ದಿ ಮ್ಯಾಗಿ*', '''*ದಿ ನ್ಯಾಷನಲ್ ರೀಡರ್ಸ್ ಚಾಯ್ಸ್* - ೧೯೯೬' ಪ್ರಶಸ್ತಿಗಳಲ್ಲದೆ, ಇನ್ನೂ ಹಲವಾರು ಪ್ರತಿಷ್ಠಿತ ಪ್ರಶಸ್ತಿಗಳಿಗೆ ಭಾಜನರಾಗಿದ್ದಾರೆ.

## ಜೀವನಚರಿತ್ರೆ 
ಹಾನಾ ಜನಿಸಿದ್ದು ಕ್ಯಾಲಿಫೋರ್ನಿಯಾದಲ್ಲಿ. ವಾಷಿಂಗ್ಟನ್ನಿನಲ್ಲಿ ಕಾನೂನು ಪದವಿಯನ್ನು ಪಡೆದ ಹಾನಾ, ಪೂರ್ಣಪ್ರಮಾಣದಲ್ಲಿ ತಮ್ಮನ್ನು ಬರಹಗಾರ್ತಿಯೆಂದು ಗುರುತಿಸಿಕೊಳ್ಳುವ ಮೊದಲು, ಸಿಯಾಟಲ್‍ನಲ್ಲಿ ಸ್ವಲ್ಪಕಾಲ ಕಾನೂನು ಅಭ್ಯಾಸಿಸಿದರು. ವಾಷಿಂಗ್ಟನ್ನಿನ ಬೇನ್‍ಬ್ರಿಡ್ಜ್‍ನನ್ನು ತಮ್ಮ ಪತಿ ಹಾಗೂ ಪುತ್ರನೊಂದಿಗೆ ಪ್ರಸ್ತುತ ನೆಲೆಯಾಗಿಸಿಕೊಂಡಿದ್ದಾರೆ.

## ಕೃತಿಗಳು 
### ಕಾದಂಬರಿಗಳು 
* *ಏ ಹ್ಯಾಂಡ್‍ಫ಼ುಲ್ ಆಫ಼್ ಹೆವೆನ್ - A Handful of Heaven* (July 1991)
* *ದಿ ಎನ್‍ಚಾಂಟ್‍ಮೆಂಟ್ - The Enchantment* (June 1992)
* *ಒನ್ಸ್ ಇನ್ ಎವ್ರಿ ಲೈಫ಼್ - Once in Every Life*	(December 1992)
* *ಇಫ಼್ ಯೂ ಬಿಲೀವ್ - If You Believe* (December 1993)
* *ವ್ಹೆನ್ ಲೈಟ್ನಿಂಗ್ಸ್ ಸ್ಟ್ರೈಕ್ಸ್ - When Lightnings Strikes* (October 1994)
* *ವೇಯ್ಟಿಂಗ್ ಫ಼ಾರ್ ದಿ ಮೂನ್ - Waiting for the Moon* (September 1995)
* *ಹೋಮ್ ಅಗೇನ್ - Home Again*	(October 1996)
* *ಆನ್ ಮಿಸ್ಟಿಕ್ ಲೇಕ್ - On Mystic Lake* (February 1999)
* *ಏಂಜಲ್ ಫ಼ಾಲ್ಸ್ - Angel Falls* (April 2000)
* *ಸಮ್ಮರ್ ಐಲ್ಯಾಂಡ್ - Summer Island* (March 2001)
* *ಡಿಸ್ಟಂಟ್ ಶೋರ್ಸ್ - Distant Shores* (July 2002)
* *ಬಿಟ್ವೀನ್ ಸಿಸ್ಟರ್ಸ್ - Between Sisters* (April 2003)
* *ದಿ ತಿಂಗ್ಸ್ ವಿ ಡೂ ಫ಼ಾರ್ ಲವ್ - The Things We Do for Love* (June 2004)
* *ಕಂಫ಼ರ್ಟ್ ಅಂಡ್ ಜಾಯ್ - Comfort and Joy* (October 2005)
* *ಮ್ಯಾಜಿಕ್ ಹವರ್ - Magic Hour*	(February 2006)
* *ಫ಼ೈರ್‍ಫ಼್ಲೈ ಲೇನ್ - Firefly Lane* (2008)
* *ಟ್ರೂ ಕಲರ್ಸ್ - True Colors* (2009)
* *ವಿಂಟರ್ ಗಾರ್ಡನ್ - Winter Garden* (2010)
* *ನೈಟ್ ರೋಡ್ - Night Road* (March 2011)
* *ಹೋಂ ಫ಼್ರಂಟ್ - Home Front* (2012)
* *ಫ಼್ಲೈ ಅವೇ - Fly Away* (2013)
* *ದಿ ನೈಟಿಂಗೇಲ್ - The Nightingale* (2015)
* *ದಿ ಗ್ರೇಟ್ ಅಲೋನ್ - The Great Alone* (2017)

### ವಿವಿಧೋದ್ದೇಶ 
* *On Mystic Lake / Summer Island* (2005)
* "Firefly Lane/ Fly Away (2008, 2013)

## ಚಲನಚಿತ್ರ 
೨೦೧೫ರಲ್ಲಿ '*ದಿ ನೈಟಿಂಗೇಲ್‍*' ಚಿತ್ರದ ಹಕ್ಕುಗಳನ್ನು *ಟ್ರೈಸ್ಟಾರ್ ಪಿಕ್ಚರ್ಸ್‍*ನ ನಿರ್ದೇಶಕ ಮಿಶಲ್ ಮೆಕ್‍ಲಾರೆನ್ ಪಡೆದಿದ್ದು, ೨೦೧೯ರ ಜನವರಿಯಲ್ಲಿ ಚಿತ್ರ ಬಿಡುಗಡೆಗೊಳ್ಳಲಿದೆ.

## ಉಲ್ಲೇಖಗಳು ಮತ್ತು ಮೂಲಗಳು 
## ಬಾಹ್ಯ ಕೊಂಡಿಗಳು 
* Official website

ವರ್ಗ:೧೯೬೦ ಜನನ
ವರ್ಗ:ಲೇಖಕಿಯರು
ಆದಿ ಗೋದ್ರೇಜ್

ಆದಿ ಬುರ್ಜೋರ್ಜಿ ಗೋದ್ರೇಜ್ (ಜನನ ೩ ಏಪ್ರಿಲ್ ೧೯೪೨) ಒಬ್ಬ ಭಾರತೀಯ ಬಿಲಿಯನೇರ್ ಉದ್ಯಮಿ ಮತ್ತು ಕೈಗಾರಿಕೋದ್ಯಮಿ. ಇವರು ಗೋದ್ರೇಜ್ ಕುಟುಂಬದ ಮುಖ್ಯಸ್ಥ ಮತ್ತು ಗೋದ್ರೇಜ್ ಗ್ರೂಪ್‌ನ ಅಧ್ಯಕ್ಷರು. ಅಕ್ಟೋಬರ್ ೨೦೨೦ರ ಹೊತ್ತಿಗೆ, ಇವರು ಯುಎಸ್$೨.೩ ಬಿಲಿಯನ್ ನಿವ್ವಳ ಮೌಲ್ಯವನ್ನು ಹೊಂದಿದ್ದರು.

## ಆರಂಭಿಕ ಜೀವನ
ಗೋದ್ರೇಜ್ ಅವರು ತಮ್ಮ ಶಿಕ್ಷಣವನ್ನು ಸೇಂಟ್ ಕ್ಸೇವಿಯರ್ಸ್ ಹೈಸ್ಕೂಲ್ ಮತ್ತು  ಸೇಂಟ್ ಕ್ಸೇವಿಯರ್ ಕಾಲೇಜು, ಮುಂಬೈನಲ್ಲಿ ಪೂರ್ಣಗೊಳಿಸಿದರು. ಅವರು ಎಚ್ಎಲ್ ಕಾಲೇಜಿನಲ್ಲಿ ಪದವಿ ಮತ್ತು ಪದವಿಪೂರ್ವ ಶಿಕ್ಷಣವನ್ನು ಪಡೆದರು.  ಎಂಐಟಿ ಸ್ಲೋನ್ ಸ್ಕೂಲ್ ಆಫ್ ಮ್ಯಾನೇಜ್‌ಮೆಂಟ್‌ನಲ್ಲಿ ಎಂಬಿಎ ಪದವಿಗಳಿಸಿದರು, ಅಲ್ಲಿ ಅವರು ಪೈ ಲ್ಯಾಂಬ್ಡಾ ಫಿ ಫ್ರಾಟರ್ನಿಟಿ ಮತ್ತು ಟೌ ಬೀಟಾ ಪೈಯಲ್ಲಿ ಸದಸ್ಯರಾಗಿದ್ದರು.

## ವೃತ್ತಿ
ಅವರು ಭಾರತಕ್ಕೆ ಹಿಂದಿರುಗಿದ ನಂತರ, ಕುಟುಂಬದ ವ್ಯವಹಾರಕ್ಕೆ ಸೇರಿ ನಿರ್ವಹಣಾ ರಚನೆಯನ್ನು ಆಧುನೀಕರಿಸಿದರು ಮತ್ತು ಪ್ರಕ್ರಿಯೆ ಸುಧಾರಣೆಗಳನ್ನು ಜಾರಿಗೆ ತಂದರು. ಅವರು ಗೋದ್ರೇಜ್ ಇಂಡಸ್ಟ್ರೀಸ್‌ನ ಗ್ರೂಪ್ ಬ್ರದರ್ ಮ್ಯಾನೇಜಿಂಗ್ ಡೈರೆಕ್ಟರ್ ಮತ್ತು ಗೋದ್ರೇಜ್ ಅಗ್ರೋವೆಟ್‌ನ ಅಧ್ಯಕ್ಷರಾದ ನಾದಿರ್ ಗೋದ್ರೇಜ್ ಅವರ ಸೋದರಸಂಬಂಧಿ. 

೨೦೨೧ ರಲ್ಲಿ ಅವರು ಗೋದ್ರೇಜ್ ಗ್ರೂಪ್‌ನ ಹಿಡುವಳಿ ಕಂಪನಿಯಾದ ಗೋದ್ರೇಜ್ ಇಂಡಸ್ಟ್ರೀಸ್‌ನ ಅಧ್ಯಕ್ಷ ಸ್ಥಾನದಿಂದ ಕೆಳಗಿಳಿಯುವ ಯೋಜನೆಯನ್ನು ಪ್ರಕಟಿಸಿದರು. ನಂತರ, ಜಿಐಎಲ್‍ನ ಗೌರವಾನ್ವಿತ ಅಧ್ಯಕ್ಷರಾಗಿ ಮುಂದುವರಿಯುತ್ತಾರೆ.

### ಗೋದ್ರೇಜ್
ಇವರು ಹಲವಾರು ಭಾರತೀಯ ವ್ಯಾಪಾರ, ಕೈಗಾರಿಕಾ ಸಂಸ್ಥೆ ಮತ್ತು ಸಂಘಗಳ ಅಧ್ಯಕ್ಷರಾಗಿದ್ದಾರೆ.

ಅವರು ಏಪ್ರಿಲ್ ೨೦೧೧ ರಿಂದ ಏಪ್ರಿಲ್ ೨೦೧೮ ರವರೆಗೆ ಇಂಡಿಯನ್ ಸ್ಕೂಲ್ ಆಫ್ ಬ್ಯುಸಿನೆಸ್‌ನ ಅಧ್ಯಕ್ಷರಾಗಿದ್ದರು. ೨೦೧೨-೧೩ರಲ್ಲಿ ಭಾರತೀಯ ಕೈಗಾರಿಕಾ ಒಕ್ಕೂಟದ ಅಧ್ಯಕ್ಷರಾಗಿ ಆಯ್ಕೆಯಾದರು. 
thumb
ಗೋದ್ರೇಜ್ ಹಿಡುವಳಿ ಕಂಪನಿಯ ಶೇಕಡಾ ಇಪ್ಪತ್ತೈದರಷ್ಟು ಷೇರುಗಳು ಪಿರೋಜ್ಶಾ ಗೋದ್ರೇಜ್ ಫೌಂಡೇಶನ್, ಸೂನಾಬಾಯಿ ಪಿರೋಜ್ಶಾ ಗೋದ್ರೇಜ್ ಫೌಂಡೇಶನ್, ಮತ್ತು ಗೋದ್ರೇಜ್ ಮೆಮೋರಿಯಲ್ ಟ್ರಸ್ಟ್ ಅನ್ನು ಒಳಗೊಂಡಿರುವ ಟ್ರಸ್ಟ್‌ಗಳಲ್ಲಿವೆ. 

## ವೈಯಕ್ತಿಕ ಜೀವನ
ಅವರು ಅಕ್ಟೋಬರ್ ೨೦೧೬ರಲ್ಲಿ ಸಮಾಜವಾದಿ ಮತ್ತು ಲೋಕೋಪಕಾರಿ ಪರಮೇಶ್ವರ್ ಗೋದ್ರೇಜ್ ಅವರನ್ನು ವಿವಾಹವಾದರು ಮತ್ತು ಇವರು ಮೂರು ಮಕ್ಕಳನ್ನು ಹೊಂದಿದ್ದರು. ಇವರು ದಕ್ಷಿಣ ಮುಂಬೈನ ಮಲಬಾರ್ ಹಿಲ್‌ನಲ್ಲಿ ವಾಸಿಸುತ್ತಿದ್ದರು. ಆದಿಯವರು ಭಾರತೀಯ ಉದ್ಯಮಕ್ಕೆ ನೀಡಿದ ಕೊಡುಗೆಗಾಗಿ ೨೦೦೨ ರಾಜೀವ್ ಗಾಂಧಿ ಪ್ರಶಸ್ತಿ ನೀಡಲಾಯಿತ್ತು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಉದ್ಯಮಿಗಳು
ಭವಿಶ್ ಅಗರ್ವಾಲ್

ಭವಿಶ್ ಅಗರ್ವಾಲ್ (ಜನನ ೨೮ ಆಗಸ್ಟ್ ೧೯೮೫) ಒಬ್ಬ ಭಾರತೀಯ ವಾಣಿಜ್ಯೋದ್ಯಮಿ. ಅವರು ಓಲಾ ಎಲೆಕ್ಟ್ರಿಕ್‌ನ ಓಲಾ ಕ್ಯಾಬ್ಸ್‌ನ ಸಹ-ಸಂಸ್ಥಾಪಕ ಮತ್ತು ಸಿಇಒ ಆಗಿದ್ದಾರೆ. ಇವರು ಎಐ ಕಂಪನಿಯಾದ ಒಲಾಕ್ರುಟ್ರಿಮ್‌ನ ಸಂಸ್ಥಾಪಕರಾಗಿದ್ದಾರೆ . 

ಟೈಮ್ ನಿಯತಕಾಲಿಕದ ೨೦೧೮ರ ೧೦೦ ಅತ್ಯಂತ ಪ್ರಭಾವಶಾಲಿ ವ್ಯಕ್ತಿಗಳಲ್ಲಿ ಅಗರ್ವಾಲ್ ಅವರನ್ನು ಸೇರಿಸಲಾಯಿತು.

## ಆರಂಭಿಕ ಜೀವನ
ಅಗರ್ವಾಲ್ ಪಂಜಾಬಿನ ಲುಧಿಯಾನದಲ್ಲಿ ಪಂಜಾಬಿ ಹಿಂದೂ ಕುಟುಂಬದಲ್ಲಿ ಹುಟ್ಟಿ ಬೆಳೆದರು . ಅವರು ೨೦೦೮ ರಲ್ಲಿ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಬಾಂಬೆಯಲ್ಲಿ ಕಂಪ್ಯೂಟರ್ ಸೈನ್ಸ್ ಮತ್ತು ಇಂಜಿನಿಯರಿಂಗ್‌ನಲ್ಲಿ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಿದರು . ಅವರು ಮೈಕ್ರೋಸಾಫ್ಟ್ ರಿಸರ್ಚ್ ಇಂಡಿಯಾದಲ್ಲಿ ಸಂಶೋಧನಾ ಇಂಟರ್ನ್ ಆಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಮತ್ತು ನಂತರ ಸಹಾಯಕ ಸಂಶೋಧಕರಾಗಿ ಮರುಸ್ಥಾಪಿಸಿದರು .

## ವೃತ್ತಿ
ಅವರು ಮೈಕ್ರೋಸಾಫ್ಟ್‌ನೊಂದಿಗೆ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಅಲ್ಲಿ ಅವರು ಎರಡು ವರ್ಷಗಳ ಕಾಲ ಕೆಲಸ ಮಾಡಿದರು, ಎರಡು ಪೇಟೆಂಟ್‌ಗಳನ್ನು ಸಲ್ಲಿಸಿದರು ಮತ್ತು ಮೂರು ಪತ್ರಿಕೆಗಳನ್ನು ಅಂತರರಾಷ್ಟ್ರೀಯ ನಿಯತಕಾಲಿಕಗಳಲ್ಲಿ ಪ್ರಕಟಿಸಿದರು. ಜನವರಿ ೨೦೧೧ ರಲ್ಲಿ ಅವರು ಅಂಕಿತ್ ಭಾಟಿ ಅವರೊಂದಿಗೆ ಬೆಂಗಳೂರಿನಲ್ಲಿ ಓಲಾ ಕ್ಯಾಬ್ಸ್ ಅನ್ನು ಸಹ-ಸ್ಥಾಪಿಸಿದರು .

### ಓಲಾ ಕ್ಯಾಬ್ಸ್
ಅಗರ್ವಾಲ್ ಅವರು ಟ್ಯಾಕ್ಸಿಯಲ್ಲಿ ಕೆಟ್ಟ ಅನುಭವವನ್ನು ಅನುಭವಿಸಿದಾಗ ಕ್ಯಾಬ್ ಕಂಪನಿಯ ಕಲ್ಪನೆಯನ್ನು ಹೊಡೆದರು. ಇದು ಅವರು ಮತ್ತು ಅಂಕಿತ್ ಭಾಟಿ ೨೦೧೦ ರಲ್ಲಿ ಓಲಾ ಕ್ಯಾಬ್ಸ್ ಅನ್ನು ಸಹ-ಸಂಸ್ಥಾಪಿಸಲು ಕಾರಣವಾಯಿತು.

ಮೇ ೨೦೨೦ ರಲ್ಲಿ ಕೋವಿಡ್-೧೯ ರ ಆರ್ಥಿಕ ಪರಿಣಾಮಗಳಿಂದ ಬದುಕುಳಿಯುವ ಕ್ರಮದಲ್ಲಿ ಓಲಾ ಕ್ಯಾಬ್ಸ್ ಸುಮಾರು ೫೦೦೦ ಉದ್ಯೋಗಿಗಳ ದೊಡ್ಡ ವಜಾಗೊಳಿಸುವಿಕೆಯನ್ನು ಘೋಷಿಸಿತು. ಇದು ಸುಮಾರು ೯೫%  ನಷ್ಟು ಆದಾಯದ ಅಗಾಧ ನಷ್ಟವನ್ನು ಅನುಭವಿಸಿತು. ಬೆನೆಟ್ ವಿಶ್ವವಿದ್ಯಾನಿಲಯದ ವಿದ್ಯಾರ್ಥಿಗಳನ್ನು ಉದ್ದೇಶಿಸಿ ಮಾಡಿದ ವೆಬ್‌ನಾರ್‌ನಲ್ಲಿ ಕೋವಿಡ್-೧೯ ಸಾಂಕ್ರಾಮಿಕವು ತಂತ್ರಜ್ಞಾನಗಳಲ್ಲಿನ ಆವಿಷ್ಕಾರಗಳನ್ನು ವೇಗಗೊಳಿಸಲು ಹೊರಟಿದೆ ಎಂದು ಭವಿಶ್ ಹೇಳಿದರು. ಮಾರುಕಟ್ಟೆಗಳು ಹೆಚ್ಚು ಕಾರು ಬಾಡಿಗೆಗಳು ಮತ್ತು ಕಾರುಗಳ ಚಂದಾದಾರಿಕೆ-ಆಧಾರಿತ ಮಾಲೀಕತ್ವದ ಕಡೆಗೆ ಚಲಿಸಬಹುದು ಎಂದು ಅವರು ಹೇಳಿದ್ದಾರೆ .

ಏಪ್ರಿಲ್ ೨೦೨೨ ರಲ್ಲಿ ಓಲಾ ಉದ್ಯೋಗಿಗಳಿಗೆ ಆಂತರಿಕ ಇಮೇಲ್ ಅನ್ನು ಕಳುಹಿಸಲಾಯಿತು. ಭವಿಶ್ ಅಗರ್ವಾಲ್ ಅವರು ಎಲೆಕ್ಟ್ರಿಕ್ ವಾಹನಗಳು ಮತ್ತು ತ್ವರಿತ-ವಾಣಿಜ್ಯದಲ್ಲಿ ಓಲಾದ ಸಾಹಸೋದ್ಯಮದ ಭವಿಷ್ಯದ ಮೇಲೆ ಕೇಂದ್ರೀಕರಿಸಲು ಕಂಪನಿಯ ದೈನಂದಿನ ಕಾರ್ಯಾಚರಣೆಗಳಿಂದ ಕೆಳಗಿಳಿಯುತ್ತಾರೆ ಎಂದು ಘೋಷಿಸಿದರು .

## ಪ್ರಶಸ್ತಿಗಳು
ಇಟಿ ಪ್ರಶಸ್ತಿಗಳು, ವರ್ಷದ ಶ್ರೀಮಂತ, ೨೦೧೭

## ಉಲ್ಲೇಖಗಳು
ವರ್ಗ:ಭಾರತೀಯ ಉದ್ಯಮಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಯೆಲವರ್ತಿ ನಾಯುಡಮ್ಮ

ಯೆಲವರ್ತಿ ನಾಯುಡಮ್ಮರವರು ಕೆಮಿಕಲ್ ಎಂಜಿನಿಯರ್,ಏರ್‌ ಇಂಡಿಯಾ ಉಡ್ಡಯನ -೧೮೨(ಚಕ್ರವರ್ತಿ ಕನಿಷ್ಕ ಬಾಂಬಿಂಗ್ )ನಲ್ಲಿ ಮೃತಪಟ್ಟ ಒಬ್ಬ ಪುರುಷ ವಿಜ್ಞಾನಿ.

## ಪರಿಚಯ
ನಾಯುಡಮ್ಮ ರವರು ಭಾರತದಲ್ಲಿ ಆಂಧ್ರಪ್ರದೇಶ ರಾಜ್ಯದ  ಗುಂಟೂರು ಜಿಲ್ಲೆಯ ತೆನಾಲಿ ಬಳಿಯ ಯೆಲವರ್ರು ಗ್ರಾಮದಲ್ಲಿ ಕೃಷಿ ಕುಟುಂಬವೊಂದರಲ್ಲಿ ಜನಿಸಿದರು. ಅವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ತಮ್ಮ ಹಳ್ಳಿಯಲ್ಲಿಯೇ ಪಡೆದರು ಮತ್ತು ಎಸಿ(AC) ಕಾಲೇಜಿನಲ್ಲಿ ತಮ್ಮ ಮಧ್ಯಂತರದ‌ ಅಧ್ಯಯನವನ್ನು ಮಾಡಿದರು. ನಂತರ, ಅವರು ಪ್ರಸಿದ್ಧ ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಲ್ಲಿ ಬಿ.ಎಸ್.ಸಿ(ರಾಸಾಯನಿಕ ತಂತ್ರಜ್ಞಾನ) ಮಾಡಿದರು ಮತ್ತು ಮದ್ರಾಸ್ ಇನ್ಸ್ಟಿಟ್ಯೂಟ್ ಆಫ್ ಲೆದರ್ ಟೆಕ್ನಾಲಜಿಯಲ್ಲಿ ಚರ್ಮದ ತಂತ್ರಜ್ಞಾನದಲ್ಲಿ ಕೋರ್ಸ್ ಮಾಡಿದರು.  ಭಾರತದ  ಲೆದರ್ ರಿಸರ್ಚ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಗೆ ತಮ್ಮ ಅಪಾರ ಕೊಡುಗೆಯನ್ನು ಅರ್ಪಿಸಿದರು. ಅವರು ಇನ್ಸ್ಟಿಟ್ಯೂಟ್ನ ಅಂತರಾಷ್ಟ್ರೀಯ ಚಿತ್ರವನ್ನು ನಿರ್ಮಿಸಲು ಮತ್ತು ಭಾರತೀಯ ಚರ್ಮದ  ಉದ್ಯಮದೊಂದಿಗೆ ನಿಕಟ ಸಂಬಂಧಗಳನ್ನು ಸ್ಥಾಪಿಸುವ ಜವಾಬ್ದಾರಿಯನ್ನು  ಹೊಂದಿದ್ದರು. ಅವರು ವೈ ಪವನ ಳನ್ನು ಮದುವೆಯಾದರು. ಅವರು ಮೂವರು ಮಕ್ಕಳನ್ನು ಹೊಂದಿದ್ದರು,ರಥೀಶ್,ರಮೇಶ್‌ ಮತ್ತು ಶಾಂತಿ.

## ಗೌರವಗಳು
*ನಾಯುಡಮ್ಮ ರವರಿಗೆ ೧೯೭೧ ರಲ್ಲಿ ಪದ್ಮಶ್ರೀ ಸೇರಿದಂತೆ ಹಲವಾರು ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಪ್ರಶಸ್ತಿಗಳನ್ನು ನೀಡಲಾಯಿತು.
*ಚೆನ್ನೈ ಶ್ರೀ ರಾಜ-ಲಕ್ಷ್ಮಿ  ಫೌಂಡೇಶನ್ ನಿಂದ  ೧೯೮೩ ರಲ್ಲಿ ನಾಯುಡಮ್ಮ ರವರಿಗೆ ಪ್ರತಿಷ್ಠಿತ ರಾಜ-ಲಕ್ಷ್ಮಿ ಪ್ರಶಸ್ತಿಯನ್ನು ನೀಡಲಾಯಿತು.
*ನಾಯುಡಮ್ಮ ರವರು ನವದೆಹಲಿಯ ಸಿಎಸ್ಐಆರ್(CSIR) ನ ನಿರ್ದೇಶಕ ಜನರಲ್ ಆಗಿ  ಸೇವೆ ಸಲ್ಲಿಸಿದರು.
*೧೨ ಜೂನ್ ೧೯೮೧ ರಿಂದ ೨೭ ಅಕ್ಟೋಬರ್ ೧೯೮೨ ರ ವರೆಗೆ ನವದೆಹಲಿಯ ಪ್ರತಿಷ್ಠಿತ ಜವಹರಲಾಲ್ ನೆಹರು ವಿಶ್ವವಿದ್ಯಾಲಯದ ನಾಲ್ಕನೇ ವೈಸ್ - ಚಾನ್ಸೆಲರ್ ಆಗಿ ಸೇವೆ ಸಲ್ಲಿಸಿದರು.
*ನಾಯುಡಮ್ಮ ರವರು ಅನೇಕ ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ  ಸಮಿತಿಗಳಲ್ಲಿಯೂ ಸೇವೆ ಸಲ್ಲಿಸಿದರು.

## ಡಾ.ವೈ.ನಾಯುಡಮ್ಮ ಸ್ಮಾರಕ ಪ್ರಶಸ್ತಿ
*ಟಿ.ರಾಮಸಾಮಿ.
*ಎ.ಸಿವತನು ಪಿಳೈ.
*ನೋರಿ ದತ್ತಾತ್ರೇಯುಡು.
*ಸ್ಯಾಮ್ ಪಿತ್ರೋಡಾ‌.
*ಜಿ.ಮಾಧವನ್ ನಾಯರ್.
*ಕೋಟ ಹರಿನಾರಾಯಣ.
*ವಿ.ಕೆ.ಆತ್ರೆ.
*ಆರ್.ಚಿದಂಬರಂ.
*ಆರ್.ಎ.ಮಶೇಲ್ಕರ್.
*ಜೆ.ಎಸ್.ಬಜಾಜ್.
*ಎಸ್.ಜೆಡ್.ಕಾಸಿಮ್.
*ವರ್ಘೀಸ್ ಕುರಿಯನ್.
*ಎಂ.ಜಿ.ಕೆ.ಮೆನನ್.
*ಎಮ್.ಎಸ್.ಸ್ವಾಮಿನಾಥನ್.
*ಕೆ.ಕಸ್ತೂರಿರಂಗನ್.

೨೦೦೯ ರ  ಪ್ರಶಸ್ತಿಯನ್ನು ಖ್ಯಾತ ರಕ್ಷಣಾ ವಿಜ್ಞಾನಿ  ಡಾ.ವಿಜಯ್ ಕುಮಾರ್ ಸರಸ್ವತ್ ರವರು ಸ್ವೀಕರಿಸಿದರು.ಅವರು ಸತತ ಮೂರು ಬಾರಿ ಅಗ್ನಿ-೩ ಕ್ಷಿಪಣಿಗಳನ್ನು ಯಶಸ್ವಿಯಾಗಿ ಪ್ರಥಕಣಿಸಿದರು.

=ಮರಣ=
ನಾಯುಡಮ್ಮ ರವರು ಏರ್ ಇಂಡಿಯಾ -೧೮೨  ಬಾಂಬ್ ದಾಳಿಯಲ್ಲಿ ೨೩ ಜೂನ್ ೧೯೮೫ ರಂದು ಸಿಖ್ ಉಗ್ರಗಾಮಿ ಗುಂಪಿನಿಂದ ನಡೆದ ದಾಳಿಯಿಂದ ಮೃತಪಟ್ಟರು.  ನಾಯುಡಮ್ಮ ರವರ ಮರಣದ ನಂತರ ಅವರ ಪತ್ನಿ ಆತ್ಮಹತ್ಯೆ ಮಾಡಿಕೊಂಡರು.

=ಉಲ್ಲೇಖಗಳು=

## ಉಲ್ಲೇಖಗಳು